























I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Ixbelor 30 mg plėvele dengtos tabletės
Ixbelor 60 mg plėvele dengtos tabletės


2.	KOKYBINĖ IR KIEKYBINĖ SUDĖTIS

[bookmark: _Hlk164776935]Ixbelor 30 mg plėvele dengtos tabletės
Kiekvienoje 30 mg plėvele dengtoje tabletėje yra 30 mg edoksabano (tozilato monohidrato pavidalu).

Ixbelor 60 mg plėvele dengtos tabletės
Kiekvienoje 60 mg plėvele dengtoje tabletėje yra 60 mg edoksabano (tozilato monohidrato pavidalu).

Pagalbinė medžiaga, kurios poveikis žinomas

Ixbelor 30 mg plėvele dengtos tabletės
Kiekvienoje tabletėje yra 78,94 mg laktozės.

Ixbelor 60 mg plėvele dengtos tabletės
Kiekvienoje tabletėje yra 157,88 mg laktozės.

Visos pagalbinės medžiagos išvardytos 6.1 skyriuje.


3.	FARMACINĖ FORMA

[bookmark: _Hlk171345012]Plėvele dengta tabletė.

Ixbelor 30 mg plėvele dengtos tabletės
Rožinės, apvalios, abipus išgaubtos, plėvele dengtos tabletės (maždaug 8,6 mm skersmens).
Tabletę galima padalyti į lygias dozes.

Ixbelor 60 mg plėvele dengtos tabletės
[bookmark: _Hlk164777733]Geltonos, apvalios, abipus išgaubtos, plėvele dengtos tabletės (maždaug 10,5 mm skersmens).
Tabletę galima padalyti į lygias dozes.


4.	KLINIKINĖ INFORMACIJA

4.1	Terapinės indikacijos

Ixbelor skirtas insulto ir sisteminės embolijos profilaktikai suaugusiems pacientams, kuriems pasireiškia su vožtuvais nesusijęs prieširdžių virpėjimas (VNPV) ir turintiems vieną ar daugiau rizikos veiksnių, tokių kaip stazinis širdies nepakankamumas, hipertenzija, ≥ 75 metų amžius, cukrinis diabetas, buvęs insultas ar praeinantysis smegenų išemijos priepuolis (PSIP).

Ixbelor skirtas giliųjų venų trombozės (GVT) bei plaučių embolijos (PE) gydymui ir pasikartojančios GVT ir PE profilaktikai suaugusiems pacientams (apie hemodinamiškai nestabilius pacientus, kuriems yra PE, žr. 4.4 skyriuje).

4.2	Dozavimas ir vartojimo metodas

Dozavimas

Insulto ir sisteminės embolijos profilaktika
Rekomenduojama dozė yra 60 mg edoksabano kartą per parą.
Pacientams, kuriems yra su vožtuvų liga nesusijęs prieširdžių virpėjimas (VNPV), gydymas edoksabanu turi būti tęsiamas ilgą laiką.

GVT gydymas, PE gydymas bei pasikartojančios GVT ir PE (VTE) profilaktika
Rekomenduojama dozė yra 60 mg edoksabano kartą per parą po pradinio parenterinio antikoagulianto vartojimo mažiausiai 5 dienas (žr. 5.1 skyrių). Edoksabano ir pradinio parenterinio antikoagulianto negalima vartoti vienu metu.
GVT ir PE (venų tromboembolijos (VTE)) gydymo bei pasikartojančios VTE profilaktikos trukmė turi būti parenkama individualiai, atidžiai įvertinus gydymo naudos ir kraujavimo rizikos santykį (žr. 4.4 skyrių). Trumpą gydymo trukmę (mažiausiai 3 mėnesius) reikia rinktis dėl laikinų rizikos veiksnių (pvz., neseniai atliktos chirurginės operacijos, traumos, imobilizacijos), o ilgesnę gydymo trukmę – dėl pastovių rizikos veiksnių arba idiopatinės GVT arba PE.

Gydant VNPV ir VTE pacientams, kuriems yra vienas ar keli iš toliau nurodytų klinikinių veiksnių, rekomenduojama dozė yra 30 mg edoksabano kartą per parą:
· vidutinio sunkumo ar sunkus inkstų funkcijos sutrikimas (kreatinino klirensas (KrKl) 15 – 50 ml/min.);
· mažas kūno svoris ≤ 60 kg;
· kartu vartojami P-glikoproteino (P-gp) inhibitoriai: ciklosporinas, dronedaronas, eritromicinas arba ketokonazolas.

1 lentelė. Dozavimo gydant VNPV ir VTE (GVT ir PE) santrauka
	Apibendrintos dozavimo gairės

	Rekomenduojama dozė
	
	60 mg edoksabano vieną kartą per parą

	Rekomenduojamos dozės pacientams, kuriems yra vienas ar keli iš šių klinikinių veiksnių:

	Inkstų funkcijos sutrikimas
	Vidutinio sunkumo ar sunkus (KrKl 15 – 50 ml/min.)
	
30 mg edoksabano vieną kartą per parą

	Mažas kūno svoris
	≤ 60 kg
	

	P-gp inhibitoriai
	Ciklosporinas, dronedaronas, eritromicinas, ketokonazolas
	



Praleista dozė
Praleidus edoksabano dozę, ją reikia pavartoti nedelsiant, kitą dieną reikia toliau vartoti kitą dozę kartą per parą, kaip rekomenduojama. Pacientui negalima tą pačią dieną vartoti dvigubos skirtos dozės norint kompensuoti praleistą dozę.

Gydymo keitimas gydymu edoksabanu ir atvirkščiai 
Pacientams, kuriems yra VNPV ir VTE, svarbus tęstinis gydymas antikoaguliantais. Gali būti situacijų, dėl kurių gali reikėti keisti gydymą antikoaguliantais (2 lentelė).

2 lentelė. VNPV ir VTE (GVT ir PE) gydymo antikoaguliantais keitimas
	Gydymo keitimas į gydymą edoksabanu

	Keičiamas iš
	Keičiamas į
	Rekomendacija

	Vitamino K antagonistas (VKA)
	Edoksabanas
	Nutraukti VKA vartojimą ir pradėti vartoti edoksabano, kai tarptautinis normalizuotas santykis (TNS) yra ≤ 2,5


	Geriamieji antikoaguliantai,
išskyrus VKA
· dabigatranas
· rivaroksabanas
· apiksabanas
	

Edoksabanas
	Nutraukti dabigatrano, rivaroksabano ar apiksabano vartojimą ir pradėti vartoti edoksabano kitos geriamojo antikoagulianto dozės vartojimo metu (žr. 5.1 skyrių).

	

Parenteriniai antikoaguliantai
	

Edoksabanas
	Šių vaistinių preparatų negalima vartoti vienu metu.
Po oda leidžiamas antikoaguliantas (t. y. mažos molekulinės masės heparinas (MMMH), fondaparinuksas):
Nutraukti po oda leidžiamo antikoagulianto vartojimą ir pradėti vartoti edoksabano kitos pagal grafiką po oda leidžiamos antikoagulianto dozės vartojimo metu

	
	
	Nefrakcionuoto heparino (NFH) leidimas į veną: nutraukti infuziją ir pradėti vartoti edoksabano po 4 valandų.


	Gydymo edoksabanu keitimas

	[bookmark: _Hlk225503834]Keičiamas iš

	Keičiamas į

	Rekomendacija


	



















Edoksabanas
	



















VKA
	Gydymo edoksabanu keitimo gydymu VKA metu gydymas antikoaguliantais gali būti nepakankamas. 
Gydymo keitimo kitu antikoaguliantu metu reikia užtikrinti nuolatinį pakankamą gydymą antikoaguliantais.

Geriamieji vaistiniai preparatai: pacientams, kurie šiuo metu vartoja 60 mg dozę, vartoti 30 mg edoksabano kartą per parą dozę kartu su atitinkama VKA doze.

Pacientams, kurie šiuo metu vartoja 30 mg dozę (esant vienam ar keliems iš šių klinikinių veiksnių: vidutinio sunkumo arba sunkus inkstų funkcijos sutrikimas (KrKl 15-50 ml/min.), mažas kūno svoris arba kartu vartojami tam tikri P-gp inhibitoriai), vartoti 15 mg edoksabano kartą per parą dozę kartu su atitinkama VKA doze.

Pacientams negalima vartoti VKA įsotinimo dozių, siekiant greitai pasiekti stabilų TNS intervalą nuo 2 iki 3. Rekomenduojama atsižvelgti į VKA palaikomąją dozę ir ar pacientas anksčiau vartojo VKA, arba taikyti tinkamą TNS pagrįstą gydymo VKA algoritmą, laikantis vietinės praktikos.

Pasiekus ≥ 2,0 TNS, reikia nutraukti edoksabano vartojimą. Dauguma pacientų (85 %) turi pasiekti ≥ 2,0 TNS per 14 edoksabano ir VKA vartojimo kartu dienų. Rekomenduojama po 14 dienų nutraukti edoksabano vartojimą ir toliau titruoti VKA, kad būtų pasiektas TNS intervalas nuo 2 iki 3.

Rekomenduojama pirmas 14 vartojimo kartu dienas matuoti TNS mažiausiai 3 kartus prieš pat kasdienę edoksabano dozę, kad būtų sumažintas edoksabano poveikis TNS rodikliams. Vartojant edoksabano ir VKA kartu, po edoksabano dozės TNS gali padidėti iki 46 %.

Parenteriniai vaistiniai preparatai. Nutraukti edoksabano vartojimą ir vartoti parenterinio antikoagulianto bei VKA kitos pagal grafiką edoksabano dozės vartojimo metu. Pasiekus stabilų ≥ 2,0 TNS, reikia nutraukti parenterinio antikoagulianto vartojimą ir toliau vartoti VKA.

	
Edoksabanas
	Geriamieji antikoaguliantai, išskyrus VKA
	Nutraukti edoksabano vartojimą ir pradėti vartoti ne VKA antikoaguliantą kitos pagal grafiką edoksabano dozės vartojimo metu.

	Gydymo edoksabanu keitimas

	Keičiamas iš
	Keičiamas į
	Rekomendacija

	
Edoksabanas
	Parenteriniai antikoaguliantai
	Šių vaistinių preparatų negalima vartoti vienu metu. Nutraukti edoksabano vartojimą ir pradėti vartoti parenterinio antikoagulianto kitos pagal grafiką edoksabano dozės vartojimo metu.



Ypatingos populiacijos

Senyviems pacientams
Dozės mažinti nereikia (žr. 5.2 skyrių).

Pacientams, kurių inkstų funkcija sutrikusi
Prieš pradedant gydymą edoksabanu reikia įvertinti visų pacientų inkstų funkciją, apskaičiuojant KrKl, kad būtų neįtraukti pacientai, sergantys galutinės stadijos inkstų liga (t. y., KrKl < 15 ml/min.), kad būtų vartojama tinkama edoksabano dozė pacientams, kurių KrKl yra 15-50 ml/min. (30 mg kartą per parą), pacientams, kurių KrKl yra > 50 ml/min. (60 mg kartą per parą) ir kai sprendžiama dėl edoksabano vartojimo pacientams, kurių KrKl yra padidėjęs (žr. 4.4 skyrių).

Inkstų funkciją taip pat reikia įvertinti gydymo metu įtarus inkstų funkcijos pokytį (pvz., hipovolemiją, dehidrataciją ir vartojimas kartu su tam tikrais vaistiniais preparatais).

Klinikinių edoksabano tyrimų metu inkstų funkcijai (KrKl ml/min.) vertinti buvo naudojamas Cockcroft-Gault metodas. Formulė pateikiama toliau:

· taikoma kreatininui µmol/l:
1,23 × (140 - amžius [metai]) × svoris [kg] (× 0,85, jei moteris)
kreatinino koncentracija serume [µmol/l]
· taikoma kreatininui mg/dl:
(140 - amžius [metai]) × svoris [kg] (× 0,85, jei moteris)
72 × kreatinino koncentracija serume [mg/dl]

Šis metodas rekomenduojamas vertinant pacientų KrKl prieš gydymą edoksabanu ir jo metu.

Pacientai, kuriems yra lengvas inkstų funkcijos sutrikimas (KrKl > 50-80 ml/min.), rekomenduojama dozė yra 60 mg edoksabano kartą per parą.

Pacientai, kuriems yra vidutinio sunkumo arba sunkus inkstų funkcijos sutrikimas (KrKl 15-50 ml/min.), rekomenduojama dozė yra 30 mg edoksabano kartą per parą (žr. 5.2 skyrių).

Pacientams, kurie serga galutinės stadijos inkstų liga (GSIL) (KrKl < 15 ml/min.) arba kuriems taikoma dializė, edoksabano vartoti nerekomenduojama (žr. 4.4 ir 5.2 skyrius).

Pacientams, kurių kepenų funkcija sutrikusi
Edoksabano draudžiama vartoti pacientams, sergantiems kepenų liga, susijusia su koaguliopatija ir kliniškai reikšmingo kraujavimo rizika (žr. 4.3 skyrių).

Pacientams, kuriems yra sunkus kepenų funkcijos sutrikimas, edoksabano vartoti nerekomenduojama (žr. 4.4 ir 5.2 skyrius).

Pacientams, kuriems yra lengvas arba vidutinio sunkumo kepenų funkcijos sutrikimas, rekomenduojama dozė yra 60 mg edoksabano kartą per parą (žr. 5.2 skyrių). Pacientams, kuriems yra lengvas arba vidutinio sunkumo kepenų funkcijos sutrikimas, edoksabano reikia vartoti atsargiai (žr. 4.4 skyrių).
Pacientai, kuriems nustatytas padidėjęs kepenų fermentų (alanino aminotransferazės (ALT) arba aspartato aminotransferazės (AST) aktyvumas > 2 kartus viršutinė normos riba (VNR)) arba ≥ 1,5 karto VNR bendro bilirubino koncentracija, į klinikinius tyrimus įtraukti nebuvo. Todėl šiai populiacijai edoksabano reikia vartoti atsargiai (žr. 4.4 ir 5.2 skyrius). Prieš pradedant vartoti edoksabano, reikia atlikti kepenų funkcijos tyrimus.

Kūno svoris
Pacientams, kurie sveria ≤ 60 kg, rekomenduojama dozė yra 30 mg edoksabano kartą per parą (žr. 5.2 skyrių).

Lytis
Dozės mažinti nereikia (žr.5.2 skyrių).

Edoksabano vartojimas kartu su P-glikoproteino (P-gp) inhibitoriais
Pacientams, kartu vartojantiems edoksabano ir šių P-gp inhibitorių: ciklosporino, dronedarono, eritromicino ar ketokonazolo, rekomenduojama dozė yra 30 mg edoksabano kartą per parą (žr. 4.5 skyrių). Kartu vartojant amjodarono, chinidino ar verapamilio, dozės mažinti nereikia (žr. 4.5 skyrių).
Edoksabano vartojimas kartu su kitais P-glikoproteino inhibitoriais, įskaitant ŽIV proteazės inhibitorius, neištirtas.

Pacientai, kuriems atliekama kardioversija
Gydymą edoksabanu galima pradėti arba tęsti pacientams, kuriems gali reikėti taikyti kardioversiją. Taikant transezofagine echokardiograma (TEE) kontroliuojamą kardioversiją pacientams, anksčiau negydytiems antikoaguliantais, gydymą edoksabanu reikia pradėti likus ne mažiau kaip 2 valandoms iki kardioversijos, kad būtų užtikrinta pakankama antikoaguliacija (žr. 5.1 ir 5.2 skyrius). Kardioversiją reikia atlikti ne vėliau kaip praėjus 12 valandų po edoksabano dozės vartojimo procedūros dieną.
Visiems pacientams, kuriems atliekama kardioversija: prieš kardioversiją reikia įsitikinti, kad pacientas vartojo edoksabano, kaip nurodė gydytojas. Sprendimus pradėti arba tęsti gydymą reikia priimti, vadovaujantis parengtomis rekomendacijomis dėl pacientų, kuriems atliekama kardioversija, gydymo antikoaguliantais.

Vaikų populiacija
Edoksabano nerekomenduojama vartoti vaikams ir paaugliams nuo gimimo iki 18 metų, kuriems patvirtinta VTE (PE ir (arba) GVT), nes veiksmingumas neištirtas. Turimi duomenys apie pacientus, kuriems yra VTE, pateikiami 4.8, 5.1 ir 5.2 skyriuose.

Vartojimo metodas

Vartoti per burną.
Edoksabano galima vartoti valgio metu arba nevalgius (žr.5.2 skyrių).

Pacientams, kurie negali nuryti visos tabletės, Ixbelor tabletes galima susmulkinti, sumaišyti su vandeniu arba obuolių tyre ir nedelsiant išgerti (žr. 5.2 skyrių).

Taip pat Ixbelor tabletes galima susmulkinti, sumaišyti su nedideliu vandens kiekiu ir nedelsiant supilti per nazogastrinį zondą arba maitinimui skirtą skrandžio zondą, kurį po to reikia praplauti vandeniu (žr. 5.2 skyrių). Susmulkintos Ixbelor tabletės vandenyje ir obuolių tyrėje išlieka stabilios iki 4 valandų.

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

Kliniškai reikšmingas aktyvus kraujavimas.

Kepenų liga, susijusi su koaguliopatija ir kliniškai reikšmingo kraujavimo rizika.

Sužalojimas arba būklė, jeigu tai vertinama, kaip ženkli sunkaus kraujavimo rizika. Šioms būklėms gali būti priskiriamos esamos arba neseniai buvusios virškinimo trakto opos, esami piktybiniai navikai, sukeliantys didelę kraujavimo riziką, neseniai buvusi galvos smegenų arba stuburo trauma, neseniai buvusi galvos smegenų, stuburo arba akies chirurginė operacija, neseniai buvęs intrakranijinis kraujavimas, žinoma arba įtariama stemplės venų varikozė, arterioveninės smegenų kraujagyslių formavimosi ydos, kraujagyslių aneurizmos arba dideli stuburo ar galvos smegenų kraujagyslių sutrikimai.

Nekontroliuojama sunki hipertenzija.

Kartu taikomas gydymas bet kuriais kitais antikoaguliantais, pvz., NFH, MMMH (enoksaparinu, dalteparinu ir kt.), heparino dariniais (fondaparinuksu ir kt.), geriamaisiais antikoaguliantais (varfarinu, dabigatrano eteksilatu, rivaroksabanu, apiksabanu ir kt.), išskyrus ypatingus gydymo geriamaisiais antikoaguliantais keitimo atvejus (žr. 4.2 skyrių) arba kai NFH vartojamas tokiomis dozėmis, kurios būtinos, kad išliktų pralaidus centrinės venos arba arterijos kateteris (žr. 4.5 skyrių). 

Nėštumas ir žindymo laikotarpis (žr. 4.6 skyrių).

4.4	Specialūs įspėjimai ir atsargumo priemonės

Edoksabano 15 mg dozė neskirta monoterapijai, nes gali sumažėti veiksmingumas. Šis vaistinis preparatas skirtas vartoti tik keičiant gydymą 30 mg edoksabano (pacientams, kuriems yra vienas ar keli klinikiniai padidėjusios ekspozicijos veiksniai; žr. 1 lentelę) į gydymą VKA, kartu su atitinkama VKA doze (žr. 2 lentelę 4.2 skyriuje).

Kraujavimo rizika
Edoksabanas didina kraujavimo riziką ir gali sukelti sunkų, potencialiai mirtiną kraujavimą. Kaip ir gydant kitais antikoaguliantais, pacientams, kuriems yra padidėjusios kraujavimo rizikos būklės, edoksabano rekomenduojama vartoti atsargiai. Jei pasireiškia sunkus kraujavimas, edoksabano vartojimą reikia nutraukti (žr. 4.8 ir 4.9 skyrius).

Klinikinių tyrimų metu gleivinių kraujavimas (pvz., iš nosies, virškinimo trakto, lyties organų ir šlapimo takų) ir anemija dažniau buvo pastebėti taikant ilgalaikį gydymą edoksabanu nei gydant VKA. Taigi, papildant reikiamą klinikinį stebėjimą, slaptam kraujavimui nustatyti gali būti naudinga atlikti hemoglobino ir (arba) hematokrito laboratorinius tyrimus, kurie laikomi tam tinkamais.

Keliems pacientų pogrupiams, kaip nurodyta toliau, yra padidėjusi kraujavimo rizika. Pradėjus gydymą, šiuos pacientus reikia atidžiai stebėti dėl kraujavimo komplikacijų klinikinių požymių bei simptomų ir anemijos (žr. 4.8 skyrių). Esant bet kokiam nepaaiškinamam hemoglobino koncentracijos sumažėjimui ar kraujospūdžio kritimui, reikia ieškoti kraujavimo vietos.

Edoksabano antikoaguliacinis poveikis negali būti patikimai stebimas atliekant standartinius laboratorinius tyrimus. Specifinio antikoaguliacinį poveikį neutralizuojančio vaistinio preparato, skirto edoksabanui, nėra (žr. 4.9 skyrių). 

Hemodializė edoksabano klirenso reikšmingai neveikia (žr. 5.2 skyrių).

Senyvi pacientai
Senyviems pacientams dėl potencialiai didesnės kraujavimo rizikos edoksabano vartoti kartu su acetilsalicilo rūgštimi (ASR) reikia atsargiai (žr. 4.5 skyrių).

Pacientams, kurių inkstų funkcija sutrikusi
Tiriamiesiems, kuriems nustatytas lengvas (KrKl > 50-80 ml/min.), vidutinio sunkumo (KrKl 30 - 50 ml/min.) ir sunkus (KrKl < 30 ml/min., bet netaikoma dializė) inkstų funkcijos sutrikimas, plotas po kreive (AUC) plazmoje padidėjo atitinkamai 32 %, 74 % ir 72 %, palyginti su tiriamaisiais, kurių inkstų funkcija buvo normali (apie dozės mažinimą žr. 4.2 skyriuje).

Pacientams, kurie serga galutinės stadijos inkstų liga arba kuriems taikoma dializė, Ixbelor vartoti nerekomenduojama (žr. 4.2 ir 5.2 skyrius).

Inkstų funkcija pacientams, kuriems yra VNPV
Vartojant edoksabano nustatyta veiksmingumo mažėjimo tendencija, didėjant KrKl, palyginti su gerai kontroliuojamu varfarinu (žr. 5.1 skyriuje apie ENGAGE AF-TIMI 48 ir papildomus E314 bei ETNA-AF duomenis).
Pacientams, kuriems yra VNPV ir didelis KrKl, edoksabano reikia skirti tik atidžiai įvertinus individualią tromboembolijos ir kraujavimo riziką.

Inkstų funkcijos vertinimas: visiems pacientams gydymo pradžioje ir po to, esant klinikinių indikacijų, reikia stebėti KrKl (žr. 4.2 skyrių).

Pacientams, kurių kepenų funkcija sutrikusi
Edoksabano nerekomenduojama vartoti pacientams, kuriems yra sunkus kepenų funkcijos sutrikimas (žr. 4.2 ir 5.2 skyrius).

Pacientams, kuriems yra lengvas arba vidutinio sunkumo kepenų funkcijos sutrikimas, edoksabano reikia vartoti atsargiai (žr. 4.2 skyrių).

Pacientai, kuriems nustatytas padidėjęs kepenų fermentų aktyvumas (ALT/AST > 2 x VNR) arba bendroji bilirubino koncentracija ≥ 1,5 x VNR, į klinikinius tyrimus įtraukti nebuvo. Todėl šiai populiacijai edoksabano reikia vartoti atsargiai (žr. 4.2 ir 5.2 skyrius). Prieš pradedant vartoti edoksabano, reikia atlikti kepenų funkcijos tyrimus.
Ilgiau kaip 1 metus edoksabanu gydomiems pacientams reikia periodiškai stebėti kepenų funkciją.

Vartojimo nutraukimas dėl chirurginės operacijos ar kitos intervencijos
Jei reikia nutraukti antikoaguliantų vartojimą, kad būtų sumažinta kraujavimo atliekant chirurgines ar kitas procedūras rizika, edoksabano vartojimą reikia nutraukti kiek galima greičiau, pageidautina likus mažiausiai 24 valandoms iki procedūros.

Sprendžiant, ar reikia atidėti procedūrą, kol bus praėjusios 24 valandos po paskutinės edoksabano dozės, reikia įvertinti padidėjusios kraujavimo rizikos ir intervencijos skubumo santykį. Po chirurginės ar kitos procedūros edoksabano vartojimą reikia atnaujinti, kai tik bus pasiekta pakankama hemostazė, atsižvelgiant į tai, kad edoksabano terapinis antikoaguliacinis poveikis pasireiškia po 1-2 valandų. Jei chirurginės intervencijos metu ar po jos negalima vartoti geriamųjų vaistinių preparatų, apsvarstykite galimybę skirti parenterinio antikoagulianto ir po to jį pakeisti geriamuoju edoksabanu kartą per parą (žr. 4.2 skyrių).

Sąveika su kitais hemostazę veikiančiais vaistiniais preparatais
Vartojant kartu hemostazę veikiančių vaistinių preparatų, gali padidėti kraujavimo rizika. Tai yra ASR, P2Y12 trombocitų inhibitoriai, kiti antitromboziniai, fibrinolizę sukeliantys vaistiniai preparatai, selektyvieji serotonino reabsorbcijos inhibitoriai (SSRI) arba serotonino-noradrenalino reabsorbcijos inhibitoriai (SNRI) ir ilgą laiką vartojami nesteroidiniai vaistiniai preparatai nuo uždegimo (NVPNU) (žr. 4.5 skyrių).

Širdies vožtuvų protezai ir vidutinio sunkumo arba sunki mitralinio vožtuvo stenozė
Edoksabano vartojimas pacientams su mechaniniais širdies vožtuvais, pacientams per pirmuosius 3 mėnesius po biologinio protezuoto širdies vožtuvo implantavimo, kuriems pasireiškia arba nepasireiškia prieširdžių virpėjimas, arba pacientams, kuriems yra vidutinio sunkumo arba sunki dviburio (mitralinio) vožtuvo stenozė, neištirtas. Todėl edoksabano vartoti šiems pacientams nerekomenduojama.

Nestabilios hemodinamikos pacientai, kuriems yra PE, arba pacientai, kuriems reikalinga trombolizė arba plaučių embolektomija
Edoksabano nerekomenduojama vartoti vietoj NFH pacientams, kuriems yra plaučių embolija, kurie hemodinamiškai nestabilūs arba kuriems gali būti atliekama trombolizė arba plaučių embolektomija, nes edoksabano saugumas ir veiksmingumas esant šioms klinikinėms būklėms neištirti.

Pacientai, kurie serga aktyviu vėžiu
Edoksabano veiksmingumas ir saugumas aktyviu vėžiu sergantiems pacientams, jį skiriant GVT gydyti ir (arba) profilaktikai, neištirti.

Antifosfolipidiniu sindromu sergantys pacientai
Tiesioginio poveikio geriamieji antikoaguliantai (TPGA), įskaitant edoksabaną, nerekomenduojami vartoti antifosfolipidiniu sindromu sergantiems pacientams, kuriems praeityje buvo nustatyta trombozė. Taikant gydymą TPGA, visų pirma tiems pacientams, kuriems nustatyti visų trijų pogrupių antifosfolipidiniai antikūnai (vilkligės antikoaguliantas, antikūnai prieš kardiolipiną  ir antikūnai priešbeta 2-glikoproteiną I), tromboziniai reiškiniai gali pasikartoti dažniau, nei taikant vitamino K antagonistų terapiją.

Laboratoriniai krešėjimo rodikliai
Nors įprastinėmis sąlygomis edoksabano koncentracijos stebėti nereikia, tačiau kad ypatingais atvejais būtų lengviau priimti klinikinį sprendimą, pvz., perdozavus arba skubios chirurginės operacijos atveju, antikoaguliacinį poveikį galima įvertinti atlikus kalibruotą kiekybinį Xa antifaktoriaus (anti-FXa) tyrimą (taip pat žr. 5.2 skyrių).

Edoksabanas padidina standartinių krešėjimo tyrimų rodiklius, pvz., protrombino laiką (PL), TNS ir aktyvintą dalinį tromboplastino laiką (ADTL) dėl Xa faktoriaus (FXa) slopinimo. Tačiau vartojant numatomą terapinę vaistinio preparato dozę, šių krešėjimo tyrimų rezultatų pokyčiai yra nedideli ir labai skiriasi įvairiems pacientams, ir jie nėra naudingi stebint antikoaguliacinį edoksabano poveikį.

Laktozė
Ixbelor sudėtyje yra laktozės. Šio vaistinio preparato negalima vartoti pacientams, kuriems nustatytas retas paveldimas sutrikimas – galaktozės netoleravimas, visiškas laktazės stygius arba gliukozės ir galaktozės malabsorbcija.

Natris
Šio vaistinio preparato kiekviename dozavimo vienete yra mažiau kaip 1 mmol (23 mg) natrio, t.y. jis beveik neturi reikšmės. 

4.5	Sąveika su kitais vaistiniais preparatais ir kitokia sąveika

Edoksabanas daugiausiai absorbuojamas viršutinėje virškinimo trakto (VT) dalyje. Todėl vaistiniai preparatai ar ligų būklės, kurios didina skrandžio išsituštinimą ir žarnyno peristaltiką, gali mažinti edoksabano tirpimą ir absorbciją.

P-gp inhibitoriai

Edoksabanas yra P-gp efliukso nešiklio substratas. Farmakokinetikos (FK) tyrimų metu vartojant edoksabano kartu su P-gp inhibitoriais ciklosporinu, dronedaronu, eritromicinu, ketokonazolu, chinidinu ar verapamiliu, padidėjo edoksabano koncentracija plazmoje. Vartojant edoksabano kartu su ciklosporinu, dronedaronu, eritromicinu ar ketokonazolu, reikia sumažinti dozę iki 30 mg kartą per parą. Vartojant edoksabano kartu su chinidinu, verapamiliu ar amjodaronu, remiantis klinikiniais duomenimis, dozės mažinti nereikia (žr. 4.2 skyrių).
Edoksabano vartojimas kartu su kitais P-gp inhibitoriais, įskaitant žmogaus imunodeficito viruso (ŽIV) proteazės inhibitorius, neištirtas.

30 mg edoksabano kartą per parą reikia vartoti, kol kartu vartojami šie P-gp inhibitoriai:
· Ciklosporinas: vartojant vienkartinę 500 mg ciklosporino dozę kartu su vienkartine 60 mg edoksabano doze, edoksabano AUC ir didžiausia koncentracija serume (Cmax) padidėjo atitinkamai 73 % ir 74 %;
· Dronedaronas: vartojant 400 mg dronedarono du kartus per parą 7 dienas kartu su vienkartine 60 mg edoksabano doze, 5-tąją dieną edoksabano AUC ir Cmax padidėjo atitinkamai 85 % ir 46 %;
· [bookmark: _Hlk171421156]Eritromicinas: vartojant 500 mg eritromicino keturis kartus per parą 8 dienas kartu su vienkartine 60 mg edoksabano doze, 7-tąją dieną edoksabano AUC and Cmax padidėjo atitinkamai 85 % ir 68 %;
· Ketokonazolas: vartojant 400 mg ketokonazolo 7 dienas kartu su vienkartine 60 mg edoksabano doze, 4-ąją dieną edoksabano AUC and Cmax padidėjo atitinkamai 87 % and 89 %.

60 mg edoksabano kartą per parą rekomenduojama vartoti, kol kartu vartojami šie P-gp inhibitoriai:
· Chinidinas: vartojant 300 mg chinidino kartą per parą 1 ir 4 dienomis ir tris kartus per parą 2 ir 3 dienomis, kartu su vienkartine 60 mg edoksabano doze, 3-ąją dieną edoksabano AUC per 24 valandas padidėjo 77 %, Cmax padidėjo 85 %;
· Verapamilis: vartojant 240 mg verapamilio kartą per parą 11 dienų kartu su vienkartine 60 mg edoksabano doze, 10-ąją dieną edoksabano AUC ir Cmax padidėjo maždaug 53 %;
· Amjodaronas: vartojant 400 mg amjodarono kartą per parą kartu su 60 mg edoksabano kartą per parą, AUC padidėjo 40 %, Cmax padidėjo 66 %. Šis poveikis nebuvo laikomas kliniškai reikšmingu. Atliekant ENGAGE AF-TIMI 48 VNPV tyrimą, veiksmingumo ir saugumo rezultatai buvo panašūs tiriamiesiems, kurie kartu vartojo amjodarono ir kurie jo kartu nevartojo;
· Klaritromicinas: klaritromicinas (500 mg du kartus per parą), vartojamas 10 dienų kartu su vienkartine 60 mg edoksabano doze 9-ąją dieną padidino edoksabano AUC ir Cmax atitinkamai maždaug 53 % ir 27 %.

P-gp induktoriai

Edoksabano vartojant kartu su P-gp induktoriumi rifampicinu, nustatytas vidutinio edoksabano AUC sumažėjimas, sutrumpėjęs pusinės eliminacijos laikas bei galimas farmakodinaminių poveikių sumažėjimas. Edoksabano vartojant kartu su kitais P-gp induktoriais (pvz., fenitoinu, karbamazepinu, fenobarbitaliu arba paprastųjų jonažolių (Hypericum perforatum) vaistiniais preparatais), gali sumažėti edoksabano koncentracija plazmoje. Edoksabano vartoti kartu su P-gp induktoriais reikia atsargiai.

P-gp substratai

Digoksinas
Vartojant 60 mg edoksabano kartą per parą 1-14 dienas kartu su keliomis 0,25 mg digoksino paros dozėmis du kartus per parą (8-ąją ir 9-ąją dienomis) bei 0,25 mg kartą per parą (10-14-ąją dienomis), edoksabano Cmax padidėjo 17 %, reikšmingo poveikio AUC arba inkstų klirensui esant pusiausvyrinei koncentracijai nenustatyta. Kai buvo tiriamas ir edoksabano poveikis digoksino farmakokinetikai, digoksino Cmax padidėjo maždaug 28 %, AUC – 7 %. Šis poveikis nebuvo laikomas kliniškai reikšmingu. Vartojant edoksabano kartu su digoksinu dozės koreguoti nereikia.

Antikoaguliantai, antitrombocitiniai vaistiniai preparatai, NVPNU ir SSRI arba SNRI

Antikoaguliantai
Edoksabano vartoti kartu su kitais antikoaguliantais negalima dėl padidėjusios kraujavimo rizikos (žr. 4.3 skyrių).

ASR
Kartu vartojant ASR (100 mg ar 325 mg) ir edoksabano, pailgėjo kraujavimo laikas palyginti su šių vaistinių preparatų vartojimu atskirai. Kartu vartojant didelę (325 mg) ASR dozę, edoksabano pusiausvyrinės koncentracijos Cmax ir AUC padidėjo atitinkamai 35 % ir 32 %. Kartu ilgą laiką vartoti didelę (325 mg) ASR dozę ir edoksabano nerekomenduojama. Kartu vartoti didesnes nei 100 mg ASR dozes galima tik esant medikų priežiūrai. 

Klinikinių tyrimų metu buvo leidžiama kartu vartoti ASR (mažą dozę, ≤ 100 mg per parą dozę), kitų antitrombocitinių vaistinių preparatų ir tienopiridinų, dėl to sunkaus kraujavimas rizika padidėjo maždaug 2 kartus, palyginti su kraujavimu kartu nevartojant kitų vaistinių preparatų, nors kraujavimo stiprumas edoksabano ir varfarino grupėse buvo panašus (žr. 4.4 skyrių). Kartu vartojant mažą (≤ 100 mg) ASR dozę, didžiausia arba bendra edoksabano ekspozicija po vienkartinės dozės arba nusistovėjus pusiausvyrinei koncentracijai nepakito.
Edoksabano galima vartoti kartu su maža (≤ 100 mg per parą) ASR doze.

Trombocitų inhibitoriai
Tyrimo ENGAGE AF-TIMI 48 metu buvo leidžiama kartu taikyti tienopiridinų (pvz., klopidogrelio) monoterapiją; dėl to padidėjo kliniškai reikšmingas kraujavimas, nors kraujavimo rizika vartojant edoksabano, palyginti su rizika vartojant varfarino, buvo mažesnė (žr. 4.4 skyrių).
Edoksabano vartojimo kartu su antitrombocitiniais vaistiniais preparatais arba gydymu fibrinoliziniais vaistiniais preparatais patirties yra labai nedaug.

NVPNU
Kartu vartojant naprokseno ir edoksabano, pailgėjo kraujavimo laikas, palyginti su šių vaistinių preparatų vartojimu atskirai. Naproksenas poveikio edoksabano Cmax ir AUC neturėjo. Klinikinių tyrimų metu kartu vartojant NVPNU padidėjo kliniškai reikšmingas kraujavimas. Ilgą laiką vartoti NVPNU su edoksabanu nerekomenduojama.

SSRI arba SNRI
Kaip ir vartojant kitų antikoaguliantų, tuo pat metu vartojant SSRI arba SNRI, dėl nustatyto šių vaistinių preparatų poveikio trombocitams, pacientams gali kilti didesnė kraujavimo rizika (žr. 4.4 skyrių).

Edoksabano poveikis kitiems vaistiniams preparatams
Vartojant edoksabano, 28 % padidėjo kartu vartojamo digoksino Cmax, tačiau AUC nepakito. Edoksabanas neturėjo poveikio chinidino Cmax ir AUC.

Vartojant edoksabano kartu su verapamiliu, jo Cmax ir AUC sumažėjo atitinkamai 14 % ir 16 %.

4.6	Vaisingumas, nėštumo ir žindymo laikotarpis

Vaisingos moterys
Vaisingos moterys turi vengti pastoti gydymo edoksabanu metu.

Nėštumas
Edoksabano saugumas ir veiksmingumas nėštumo metu neištirti. Su gyvūnais atlikti tyrimai parodė toksinį poveikį reprodukcijai (žr. 5.3 skyrių). Dėl galimo toksinio poveikio reprodukcijai, būdingos kraujavimo rizikos ir įrodymų, kad edoksabanas prasiskverbia per placentą, Ixbelor draudžiama vartoti nėštumo metu (žr. 4.3 skyrių).

Žindymas
Edoksabano saugumas ir veiksmingumas žindymo metu neištirti. Tyrimų su gyvūnais duomenys rodo, kad edoksabano išsiskiria į gyvūnų pieną. Todėl Ixbelor draudžiama vartoti žindymo metu (žr. 4.3 skyrių). Reikia nuspręsti, ar reikia nutraukti žindymą, ar nutraukti arba susilaikyti nuo gydymo vaistiniu preparatu.

Vaisingumas
Specifinių edoksabano tyrimų, skirtų poveikiui žmonių vaisingumui įvertinti, neatlikta. Atliekant žiurkių patelių ir patinų vaisingumo tyrimą, poveikio nenustatyta (žr. 5.3 skyrių).

4.7	Poveikis gebėjimui vairuoti ir valdyti mechanizmus

Ixbelor gebėjimo vairuoti ir valdyti mechanizmus neveikia arba veikia nereikšmingai.

4.8	Nepageidaujamas poveikis

Saugumo duomenų santrauka
Edoksabano saugumo duomenys paremti dviem III fazės tyrimais (21 105 pacientai, kuriems nustatyta VNPV ir 8 292 pacientai, kuriems nustatyta VTE [GVT ir PE]) bei patirtimi po vaistinio preparato patekimo į rinką.
Dažniausiai nustatytos šios su gydymu edoksabanu susijusios nepageidaujamos reakcijos: kraujavimas iš nosies (7,7 %), hematurija (6,9 %) ir anemija (5,3 %).

Kraujavimas gali pasireikšti bet kurioje vietoje, jis gali būti sunkus ir net mirtinas (žr. 4.4 skyrių).

Nepageidaujamų reakcijų santrauka lentelėje
3 lentelėje išvardytos nepageidaujamos reakcijos, nustatytos atliekant du pagrindinius III fazės tyrimus, kuriuose dalyvavo VTE ir VNPV sergantys pacientai, apjungiant abi indikacijas ir vaistinio preparato nepageidaujamas reakcijas, nustatytas po vaistinio preparato pateikimo rinkai. Nepageidaujamo poveikio dažnis apibūdinimas taip (taikant MedDRA terminologiją): labai dažnas (≥ 1/10), dažnas (nuo ≥ 1/100 iki <1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000) ir nežinomas (negali būti apskaičiuotas pagal turimus duomenis).

3 lentelė. Nepageidaujamų reakcijų, esant VNPV ir VTE, sąrašas
	Organų sistemų klasė
	Dažnis

	Kraujo ir limfinės sistemos sutrikimai

	Anemija
	Dažnas

	Trombocitopenija
	Nedažnas

	Imuninės sistemos sutrikimai

	Padidėjęs jautrumas 
	Nedažnas

	Anafilaksinės reakcijos 
	Retas

	Alerginė edema 
	Retas

	Nervų sistemos sutrikimai

	Svaigulys
	Dažnas

	Galvos skausmas
	Dažnas

	Intrakranijinis kraujavimas (IKK)
	Nedažnas

	Subarachnoidinis kraujavimas
	Retas

	Akių sutrikimai

	Junginės / odenos (skleros) kraujosruvos
	Nedažnas

	Kraujo išsiliejimas akies obuolyje
	Nedažnas

	Širdies sutrikimai

	Kraujavimas perikardo ertmėje
	Retas

	Kraujagyslių sutrikimai

	Kitas kraujavimas
	Nedažnas

	Kvėpavimo sistemos, krūtinės ląstos ir tarpuplaučio sutrikimai

	Kraujavimas iš nosies
	Dažnas

	Hemoptozė
	Nedažnas

	Virškinimo trakto sutrikimai

	Pilvo skausmas
	Dažnas

	Kraujavimas iš apatinės virškinimo trakto dalies
	Dažnas

	Kraujavimas iš viršutinės virškinimo trakto dalies
	Dažnas

	Kraujavimas iš burnos / ryklės (gerklės)
	Dažnas

	Pykinimas
	Dažnas

	Retroperitoninis kraujavimas
	Retas

	Kepenų, tulžies pūslės ir latakų sutrikimai

	Padidėjusi bilirubino koncentracija kraujyje
	Dažnas

	Padidėjęs gamaglutamiltransferazės aktyvumas
	Dažnas

	Padidėjęs šarminės fosfatazės aktyvumas kraujyje
	Nedažnas

	Padidėjęs transaminazių aktyvumas
	Nedažnas

	Odos ir poodinio audinio sutrikimai

	Kraujosruvos odoje ir į minkštuosius audinius
	Dažnas

	Išbėrimas
	Dažnas

	Niežėjimas
	Dažnas

	Dilgėlinė
	Nedažnas

	Skeleto, raumenų ir jungiamojo audinio sutrikimai

	Kraujavimas į raumenis (be suspaudimo sindromo)
	Retas

	Kraujavimas į sąnarį
	Retas

	Inkstų ir šlapimo takų sutrikimai

	Makroskopinė hematurija / kraujavimas iš šlaplės
	Dažnas

	Su antikoaguliantais susijusi nefropatija
	Dažnis nežinomas

	Lytinės sistemos ir krūties sutrikimai

	Kraujavimas iš makšties1
	Dažnas

	Bendrieji sutrikimai ir vartojimo vietos pažeidimai

	Kraujavimas dūrio vietoje
	Dažnas

	Tyrimai

	Nenormalūs kepenų funkcijos tyrimų rezultatai
	Dažnas

	Sužalojimai, apsinuodijimai ir procedūrų komplikacijos

	Kraujavimas operuojamoje vietoje
	Nedažnas

	Subduralinis kraujavimas
	Retas

	Kraujavimas procedūros metu
	Retas


1 Pranešimų dažnis pagrįstas moterų populiacija klinikiniuose tyrimuose. Kraujavimas iš makšties dažnai nustatytas moterims iki 50 metų, nedažnai – moterims virš 50 metų.

Atrinktų nepageidaujamų reakcijų apibūdinimas
Hemoraginė anemija
Dėl farmakologinio veikimo mechanizmo edoksabano vartojimas gali būti susijęs su padidėjusia slapto ar akivaizdaus kraujavimo rizika iš bet kurio audinio ar organo, todėl po kraujavimo gali pasireikšti anemija. Požymiai, simptomai ir sunkumas (įskaitant mirties atvejus) yra skirtingi ir priklauso nuo vietos ir kraujavimo intensyvumo ir (arba) anemijos laipsnio (žr. 4.9 skyrių). Klinikinių tyrimų metu gleivinių kraujavimai (t. y. iš nosies, virškinimo trakto, lyties organų ir šlapimo takų) ir anemija dažniau buvo pastebėti taikant ilgalaikį gydymą edoksabanu, palyginti su gydymu VKA. Taigi, be tinkamos klinikinės stebėsenos, slaptam kraujavimui nustatyti gali būti vertingi ir hemoglobino ir (arba) hematokrito laboratoriniai tyrimai, jei manoma, kad tai tinkama. Gali būti padidėjusi kraujavimo rizika tam tikroms pacientų grupėms, pvz., tiems pacientams, kurie serga nekontroliuojama sunkia arterine hipertenzija ir (arba) kartu gydomi kitais vaistiniais preparatais, kurie paveikia hemostazę (žr. 4.4 skyrių). Menstruacinis kraujavimas gali būti intensyvesnis ir (arba) trukti ilgiau. Komplikacijos dėl kraujavimo gali pasireikšti silpnumu, blyškumu, svaiguliu, galvos skausmu ar nepaaiškinamu tinimu, dusuliu ir nepaaiškinamu šoku.
Pranešta apie žinomas antrines sunkaus kraujavimo komplikacijas, pvz., suspaudimo sindromą ir inkstų nepakankamumą dėl hipoperfuzijos arba su antikoaguliantais susijusią nefropatiją vartojant edoksabano. Todėl kraujavimo galimybę reikia apsvarstyti įvertinant bet kurio antikoaguliantais gydomo paciento būklę.

Vaikų populiacija
Edoksabano saugumas buvo vertinamas atliekant du III fazės tyrimus (Hokusai VTE PEDIATRICS ir ENNOBLE-ATE); juose dalyvavo vaikai nuo gimimo iki 18 metų, kuriems nustatyta VTE (286 pacientai, iš jų 145 pacientai gydyti edoksabanu) ir širdies ligos, susijusios su trombozės reiškinių rizika (167 pacientai, iš jų 109 pacientai gydyti edoksabanu). Apskritai vaikų saugumo duomenys buvo panašūs į suaugusių pacientų populiacijos (žr. 3 lentelę). Nepageidaujamų reakcijų pasireiškė iš viso 16,6 % vaikų, kuriems VTE buvo gydoma edoksabanu.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Edoksabano perdozavimas gali sukelti kraujavimą. Perdozavimo atvejų patirties yra labai nedaug.

Specifinio priešnuodžio prieš farmakodinaminį edoksabano poveikį nėra.

Reikia apsvarstyti ankstyvą aktyvintosios anglies skyrimą, taip sumažinant absorbciją po edoksabano perdozavimo. Ši rekomendacija pagrįsta standartiniu vaistinių preparatų perdozavimo gydymu ir turimais duomenimis apie panašius junginius, nes aktyvintosios anglies vartojimas, taip sumažinant absorbciją po edoksabano perdozavimo, edoksabano klinikinės programos metu specifiškai tiriamas nebuvo.

Gydymas esant kraujavimui
Jei edoksabano vartojančiam pacientui pasireiškė kraujavimo komplikacija, reikia pavėlinti kitos edoksabano dozės vartojimą arba nutraukti gydymą pagal poreikį. Edoksabano pusinis eliminacijos laikas yra maždaug nuo 10 iki 14 valandų (žr. 5.2 skyrių). Gydymas turi būti individualus, atsižvelgiant į kraujavimo sunkumą ir vietą. Kai reikia, galima skirti atitinkamą simptominį gydymą, pvz., mechaninę kompresiją (pvz., stipriai kraujuojant iš nosies), chirurginę hemostazę taikant kraujavimo stabdymo procedūras, skysčių papildymą ir hemodinamikos palaikymą, kraujo preparatų (eritrocitų ar šviežiai šaldytos plazmos, atsižvelgiant į tai, ar su kraujavimu yra susijusi anemija, ar koagulopatija) ar trombocitų transfuziją.

Nustatyta, kad esant gyvybei pavojingam kraujavimui, kurio negalima sustabdyti tokiomis priemonėmis, kaip transfuzija ar hemostazė, vartojant 50 TV/kg 4 faktoriaus protrombino komplekso koncentratą (PKK), edoksabano poveikis panaikinamas, praėjus 30 minučių po infuzijos pabaigos.

Taip pat galima spręsti dėl rekombinantinio VIIa faktoriaus (r-FVIIa) skyrimo. Tačiau klinikinė patirtis skiriant šių vaistinių preparatų edoksabanu gydomiems pacientams yra ribota.

Atsižvelgiant į vietines galimybes, sunkaus kraujavimo atvejais reikia spręsti dėl kraujo krešėjimo specialisto konsultacijos poreikio.

Nemanoma, kad protamino sulfatas ir vitaminas K turėtų poveikį antikoaguliaciniam edoksabano aktyvumui.

Patirties, skiriant antifibrinolizinių vaistinių preparatų (traneksamo rūgšties, aminokaprono rūgšties) edoksabano vartojantiems asmenims, nėra. Nei mokslinio naudos patvirtinimo, nei patirties, skiriant sisteminių hemostatikų (desmopresino, aprotinino) edoksabanu gydomiems pacientams, nėra. Didelė dalis edoksabano prisijungia prie plazmos baltymų, todėl tikėtina, kad dializės metu jis nepasišalina.


5.	FARMAKOLOGINĖS SAVYBĖS

5.1	Farmakodinaminės savybės 

Farmakoterapinė grupė – antitromboziniai vaistiniai preparatai, tiesioginiai Xa faktoriaus inhibitoriai; ATC kodas – B01AF03.

Veikimo mechanizmas
Edoksabanas yra labai selektyvus, tiesioginis, poveikį neutralizuojantis FXa inhibitorius, galutiniame bendrame krešėjimo kaskados kelyje esanti serino proteazė. Edoksabanas slopina laisvąjį FXa ir protrombinazės aktyvumą. FXa slopinimas krešėjimo kaskadoje mažina trombino gamybą, ilgina krešėjimo laiką ir mažina trombų susidarymo riziką.

Farmakodinaminis poveikis
Edoksabano farmakodinaminis poveikis prasideda greitai, per 1-2 valandas, kai sutampa su didžiausia edoksabano ekspozicija (Cmax). Farmakodinaminis poveikis, vertinamas pagal anti-FXa tyrimą, yra prognozuojamas ir koreliuoja su edoksabano doze bei koncentracija. Dėl FXa slopinimo edoksabanas taip pat pailgina krešėjimo laiką atliekant protrombino laiko (PL) ir aDTL tyrimus. Šių krešėjimo tyrimų metu nustatyti pokyčiai tikėtini vartojant terapinę dozę, tačiau šie pokyčiai yra nedideli, labai skiriasi įvairiems pacientams ir jie nėra naudingi stebint antikoaguliacinį edoksabano poveikį.

Krešėjimo žymenų poveikis keičiant gydymą rivaroksabanu, dabigatranu ar apiksabanu į gydymą edoksabanu
Atliekant klinikinius farmakologinius tyrimus, sveiki tiriamieji vartojo 20 mg rivaroksabano kartą per parą, 150 mg dabigatrano du kartus per parą arba 5 mg apiksabano du kartus per parą, po to 4 dieną vartojant vienkartinę 60 mg edoksabano dozę. Buvo vertinamas poveikis PL ir kitiems krešėjimo žymenims (pvz., FXa antifaktoriui, ADTL). 
Pakeitus gydymą edoksabanu, 4 dieną PL atitiko rivaroksabano ir apiksabano PL 3 dieną. Vartojant dabigatrano, didesnis aDTL aktyvumas nustatytas po edoksabano vartojimo, prieš tai taikius gydymą dabigatranu, nei po gydymo vien edoksabanu. Manoma, kad šį aktyvumą sąlygoja po gydymo besitęsiantis dabigatrano poveikis, tačiau dėl to kraujavimo laikas nepailgėjo.

Remiantis šiais duomenimis, keičiant šių antikoaguliantų vartojimą gydymu edoksabanu, pirmąją edoksabano dozę galima vartoti kitos pagal grafiką anksčiau vartoto antikoagulianto dozės vartojimo metu (žr. 4.2 skyrių).

Klinikinis veiksmingumas ir saugumas
Insulto ir sisteminės embolijos profilaktika
Edoksabano klinikinių tyrimų programa  prieširdžių virpėjimui vertinti  buvo skirta  dviejų edoksabano dozių grupių veiksmingumui ir saugumui įrodyti, palyginti su varfarino vartojimu insulto ir sisteminės embolijos profilaktikai tiriamiesiems, sergantiems VNPV ir kuriems yra vidutinė arba didelė insulto ir sisteminės embolijos reiškinių (SER) rizika.

Atliekant pagrindinį tyrimą ENGAGE AF-TIMI 48 (kontroliuojamą pagal tyrimo rezultatus, III fazės, daugiacentrį, atsitiktinių imčių, dvigubai koduotą, dviem placebais kontroliuojamą lygiagrečių grupių tyrimą), 21 105 tiriamieji, kurių vidutinis stazinio širdies nepakankamumo, hipertenzijos, amžiaus ≥ 75 metų, cukrinio diabeto, insulto (CHADS2) balas buvo 2,8, atsitiktinių imčių būdu buvo priskirti gydymo 30 mg edoksabano kartą per parą grupei, 60 mg edoksabano kartą per parą grupei arba varfarino grupei. Abiejose gydymo edoksabanu grupėse tiriamiesiems jų dozė buvo sumažinama per pusę, jeigu buvo vienas ar keli iš šių klinikinių veiksnių: vidutinio sunkumo inkstų funkcijos sutrikimas (KrKl 30 - 50 ml/min.), mažas kūno svoris (≤ 60 kg) arba kartu vartojami tam tikri P-gp inhibitoriai (verapamilis, chinidinas, dronedaronas).

Pirminė veiksmingumo vertinamoji baigtis buvo insulto ir SER derinys. Tarp antrinių veiksmingumo vertinamųjų baigčių buvo: mirtingumo dėl insulto, SER ir širdies bei kraujagyslių ligų (ŠKL) derinys; didysis nepageidaujamas širdies bei kraujagyslių reiškinys (angl. major adverse cardiovascular event, MACE), kurį sudaro nemirtino miokardo infarkto (MI), nemirtino insulto, nemirtino SER ir mirties dėl ŠKL arba dėl kraujavimo derinys; mirtingumo dėl insulto, SER ir dėl visų priežasčių derinys.

Tiriamojo vaistinio preparato ekspozicijos mediana 60 mg ir 30 mg edoksabano vartojusiose pacientų grupėse buvo 2,5 metų. Tiriamo vaistinio preparato kontrolinio laikotarpio mediana 60 mg ir 30 mg edoksabano vartojusiose grupėse buvo 2,8 metų. Tiriamojo metų ekspozicijos mediana 60 mg ir 30 mg edoksabano vartojusiose grupėse buvo atitinkamai 15 471 ir 15 840 metų; tiriamojo metų kontrolinio laikotarpio mediana 60 mg ir 30 mg edoksabano vartojusiose grupėse buvo atitinkamai 19 191 ir 19 216.

Varfarino grupėje laikotarpio terapiniame intervale (angl., time in therapeutic range, sutr. TTR, nuo 2,0 iki 3,0 TNS) mediana buvo 68,4 %.

Pirminės veiksmingumo analizės tikslas buvo parodyti ne mažesnį edoksabano veiksmingumą nei varfarino, vertinant pirmąjį insultą arba SER, kuris pasireiškė gydymo metu arba per 3 dienas po paskutinės dozės, vartotos modifikuotoje ketintoje gydyti (angl. modified intent-to-treat, mITT) populiacijoje. 60 mg edoksabano buvo ne mažiau veiksmingas nei varfarinas, vertinant pirminę vertinamąją veiksmingumo baigtį insultą arba SER (viršutinė santykinės rizikos (SR) 97,5 % PI riba buvo mažesnė už iš anksto nurodytą 1,38 ne mažesnio veiksmingumo ribą) (4 lentelė).

4 lentelė. Insultai ir SER tyrimo ENGAGE AF–TIMI 48 metu (mITT, gydymo metu)
	
Pirminė vertinamoji baigtis
	60 mg edoksabano (sumažinta 30 mg dozė)
(N = 7 012)
	Varfarinas 
(N = 7 012)

	Pirmasis insultas / SERa

	n
	182
	232

	Reiškinių dažnis (%/m.)b
	1,18
	1,50

	SR (97,5 % PI)
	0,79 (0,63, 0,99)
	

	p vertė, vertinant ne mažesnį veiksmingumąc
	< 0,0001
	

	Pirmasis išeminis insultas

	n
	135
	144

	Reiškinių dažnis (%/m.)b
	0,87
	0,93

	SR (95 % PI)
	0,94 (0,75, 1,19)
	

	Pirmasis hemoraginis insultas

	n
	40
	76

	Reiškinių dažnis (%/m.)b
	0,26
	0,49

	SR (95 % PI)
	0,53 (0,36, 0,78)
	

	Pirmasis SER

	n (%/m.)a
	8 (0,05)
	13 (0,08)

	SR (95 % PI)
	0,62 (0,26, 1,50)
	


Santrumpos: SR = santykinė rizika, palyginti su varfarinu, PI = pasikliautinasis intervalas, n = reiškinių skaičius, mITT = modifikuota ketinta gydyti, N = tiriamųjų skaičius mITT populiacijoje, SER = sisteminės embolijos reiškinys, m. = metai.
a	Tiriamojo duomenis galima nurodyti keliose eilutėse.
b	Reiškinių dažnis (%/m.) skaičiuojamas kaip reiškinių/tiriamojo-metus ekspozicija.
c	Dvipusė p vertė pagrįsta 1,38 ne mažesnio veiksmingumo riba.

Visu tyrimo laikotarpiu ITT populiacijoje (atliekant analizę didesniam veiksmingumui parodyti) patvirtintas insultas arba SER pasireiškė 296 tiriamiesiems 60 mg edoksabano vartojusioje grupėje (1,57 % per metus) ir 337 tiriamiesiems varfarino grupėje (1,80 % per metus). Palyginti su varfarinu gydytais tiriamaisiais, SR 60 mg edoksabano vartojusioje grupėje buvo 0,87 (99 % PI: 0,71, 1,07, p = 0,08, vertinant didesnį veiksmingumą).

Pogrupių analizėse tiriamiesiems 60 mg edoksabano vartojusiųjų grupėje, kuriems dozė buvo sumažinta iki 30 mg tyrimo ENGAGE AF-TIMI 48 metu (≤ 60 kg svoris, vidutinio sunkumo inkstų funkcijos sutrikimas arba kartu vartojami P-gp inhibitoriai), reiškinių dažnis buvo: 2,29 % per metus vertinant pirminę vertinamąją baigtį, palyginti su 2,66 % per metus reiškinių dažniu atitinkamiems tiriamiesiems varfarino grupėje [SR (95 % PI): 0,86 (0,66, 1,13)].

Veiksmingumo rezultatai pagrindiniuose iš anksto apibūdintuose pogrupiuose (jei reikia, sumažinus dozę), įskaitant pagal amžių, kūno svorį, lytį, inkstų funkcijos būklę, anksčiau patirtą insultą arba PSIP, diabetą ir P-gp inhibitorius, apskritai atitiko pagrindinius veiksmingumo rezultatus bendrojoje populiacijoje, tirtoje tyrimo metu.

Pirminės vertinamosios baigties SR (60 mg edoksabano, palyginti su varfarinu) centruose su mažesniu vidutiniu TNS laiku terapiniame intervale (TNS TI) vartojant varfarino buvo 0,73-0,80 mažiausiose 3 kvartilėse (TNS TI nuo ≤ 57,7 % iki ≤ 73,9 %). Centruose, kuriuose buvo geriausiai kontroliuojamas gydymas varfarinu, ji buvo 1,07 (4-toji kvartilė su > 73,9 % TNS vertėmis terapiniame intervale).

Nustatyta statistiškai reikšminga sąveika tarp edoksabano, palyginti su varfarinu, poveikio pagrindiniams tyrimo rezultatams (insulto / SER) ir inkstų funkcijai (p vertė 0,0042; mITT, visas tyrimo laikotarpis).

5 lentelėje pateikiami išeminių insultų / SER atvejai pagal KrKl kategoriją pacientams, kuriems yra VNPV, ENGAGE AF-TIMI 48 tyrimo metu. Abiejose gydymo grupėse didėjant KrKl mažėja reiškinių dažnis.

5 lentelė. Išeminių insultų / SER skaičius pagal KrKl kategoriją tyrimo ENGAGE AF-TIMI 48 metu, atliekant mITT analizę viso tyrimo laikotarpiu
	KrKl pogrupis (ml/min.)
	60 mg edoksabano
(N = 7 012)
	Varfarinas 
(N = 7 012)
	

	
	n
	Reiškinių skaičius
	Reiškinių dažnis (% per metus)
	n
	Reiškinių skaičius
	Reiškinių dažnis (% per metus)
	SR (95 % PI)

	nuo ≥ 30 iki ≤ 50
	1 302
	63
	1,89
	1 305
	67
	2,05
	0,93 (0,66, 1,31)

	nuo > 50 iki ≤ 70
	2 093
	85
	1,51
	2 106
	95
	1,70
	0,88 (0,66, 1,18)

	nuo > 70 iki ≤ 90
	1 661
	45
	0,99
	1 703
	50
	1,08
	0,92 (0,61, 1,37)

	nuo > 90 iki ≤ 110
	927
	27
	1,08
	960
	26
	0,98
	1,10 (0,64, 1,89)

	nuo > 110 iki ≤ 130
	497
	14
	1,01
	469
	10
	0,78
	1,27 (0,57, 2,85)

	> 130
	462
	10
	0,78
	418
	3
	0,25
	--*


Santrumpos: KrKl = kreatinino klirensas; N = tiriamųjų skaičius mITT populiacijoje visą tyrimo laikotarpį; mITT = modifikuota ketinta gydyti (angl. modified intent to treat); n = pacientų skaičius pogrupyje; SR = santykinė rizika, palyginti su varfarinu, PI = pasikliautinasis intervalas.
*SR neskaičiuojama, jei reiškinių skaičius vienoje gydymo grupėje yra < 5.

Inkstų funkcijos pogrupiuose antrinių veiksmingumo vertinamųjų baigčių rezultatai atitiko pirminės vertinamosios baigties rezultatus.

Didesnio veiksmingumo tyrimai buvo atliekami ketintoje gydyti populiacijoje (angl. intent-to-treat, ITT) visu tyrimo laikotarpiu.
Insultas ir SER pasireiškė mažesniam skaičiui tiriamųjų 60 mg edoksabano vartojusiųjų grupėje nei varfarino grupėje (atitinkamai 1,57 % ir 1,80 % per metus), SR buvo 0,87 (99 % PI: 0,71, 1,07, p = 0,0807, vertinant didesnį veiksmingumą).

Lyginant iš anksto nurodyto derinio vertinamąsias baigtis gydymo 60 mg edoksabanu grupėje ir varfarino grupėje, SR (99 % PI) pagal mirtingumą dėl insulto, SER ir ŠKL buvo 0,87 (0,76, 0,99), pagal MACE – 0,89 (0,78, 1,00) ir pagal mirtingumą dėl insulto, SER ir visų priežasčių – 0,90 (0,80, 1,01).

Mirtingumo dėl visų priežasčių (patvirtintų mirčių) rezultatai tyrimo ENGAGE AF-TIMI 48 metu buvo 769 (3,99 % per metus) tiriamiesiems, vartojusiems 60 mg edoksabano (sumažintą 30 mg dozę), palyginti su 836 (4,35 % per metus) vartojusiems varfarino [SR (95 % PI): 0,91 (0,83, 1,01)]. 
Mirtingumas dėl visų priežasčių (patvirtintų mirčių) inkstų funkcijos pogrupiuose (edoksabanas, palyginti su varfarinu): KrKl nuo 30 iki ≤ 50 ml/min. [SR (95 % PI): 0,81 (0,68, 0,97)]; KrKl nuo > 50 iki < 80 ml/min. [SR (95 % PI): 0,87 (0,75, 1,02)]; KrKl ≥ 80 ml/min. [SR (95 % PI): 1,15 (0,95, 1,40)].

Vartojant 60 mg edoksabano (sumažintą 30 mg dozę), mirtingumas dėl širdies ir kraujagyslių ligų buvo mažesnis nei vartojant varfarino [SR (95 % PI): 0,86 (0,77, 0,97)].
Patvirtinto veiksmingumo pagal mirtingumą dėl širdies ir kraujagyslių ligų duomenys inkstų funkcijos pogrupiuose (edoksabanas, palyginti su varfarinu): KrKl nuo 30 iki ≤ 50 ml/min. [SR (95 % PI): 0,80 (0,65, 0,99)]; KrKl nuo > 50 iki < 80 ml/min. [SR (95 % PI): 0,75 (0,62, 0,90)]; KrKl ≥ 80 ml/min. [SR (95 % PI): 1,16 (0,92, 1,46)].

Pirminė saugumo vertinamoji baigtis buvo sunkus kraujavimas.

60 mg edoksabano vartojusiųjų grupėje reikšmingai sumažėjo sunkaus kraujavimo rizika, palyginti su varfarino grupe (atitinkamai 2,75 % ir 3,43 % per metus) [SR (95 % PI): 0,80 (0,71, 0,91); p = 0,0009], intrakranijinis kraujavimas (IKK) (atitinkamai 0,39 % ir 0,85 % per metus) [SR (95 % PI): 0,47 (0,34, 0,63); p < 0,0001] ir kitų tipų kraujavimas (6 lentelė).

60 mg edoksabano vartojusiųjų grupėje taip pat reikšmingai sumažėjo mirtinas kraujavimas, palyginti su varfarino grupe (0,21 % ir 0,38 %) [SR (95 % PI): 0,55 (0,36, 0,84); p = 0,0059, vertinant didesnį veiksmingumą], visų pirma dėl mirtino IKK kraujavimo sumažėjimo [SR (95 % PI): 0,58 (0,35, 0,95); p = 0,0312].

6 lentelė. Kraujavimo reiškiniai tyrimo ENGAGE AF-TIMI 48 metu – saugumo analizė gydymo metu
	
	60 mg edoksabano (sumažinta 30 mg dozė)
(N = 7 012)
	Varfarinas
(N = 7 012)

	Sunkus kraujavimas

	n
	418
	524

	Reiškinių dažnis (%/m.)a
	2,75
	3,43

	SR (95 % PI)
	0,80 (0,71, 0,91)
	

	p vertė
	0,0009
	

	IKKb

	n
	61
	132

	Reiškinių dažnis (%/m.)a
	0,39
	0,85

	SR (95 % PI)
	0,47 (0,34, 0,63)
	

	Mirtinas kraujavimas

	n
	32
	59

	Reiškinių dažnis (%/m.)a
	0,21
	0,38

	SR (95 % PI)
	0,55 (0,36, 0,84)
	

	KRNS kraujavimas

	n
	1 214
	1,396

	Reiškinių dažnis (%/m.)a
	8,67
	10,15

	SR (95 % PI)
	0,86 (0,80, 0,93)
	

	Bet koks patvirtintas kraujavimasc

	n
	1 865
	2,114

	Reiškinių dažnis (%/m.)a
	14,15
	16,40

	SR (95 % PI)
	0,87 (0,82, 0,92)
	


Santrumpos: IKK = intrakranijinis kraujavimas, SR = santykinė rizika, palyginti su varfarinu, PI = pasikliautinasis intervalas, KRNS = kliniškai reikšmingas ne sunkus, n = tiriamųjų, kuriems nustatyti reiškiniai, skaičius, N = tiriamųjų skaičius saugumo populiacijoje, m. = metai.
a Reiškinių dažnis (%/m.) skaičiuojamas kaip reiškinių skaičius / tiriamojo metų ekspozicija.
b IKK apima pirminį hemoraginį insultą, subarachnoidinį kraujavimą, epi-/ subduralinė hemoragija ir išeminį insultą su didžiąja hemoragine konversija. Visi IKK atvejai, nurodyti patvirtinto cerebrovaskulinio ir ne intrakranijinio kraujavimo elektroninėse klinikinio atvejo aprašymo formose (angl. electronic case report forms, eCRF), patvirtinti komisijos, yra įtraukiami į IKK atvejų skaičių.
c Bet koks patvirtintas kraujavimas - apima kraujavimą, kurį komisija apibrėžė kaip kliniškai matomą.

Pastaba: tiriamąjį galima įtraukti į kelias smulkesnes kategorijas, jei jai (jam) pasireiškė toms kategorijoms priskirtas reiškinys. Pirmasis kiekvienos kategorijos reiškinys įtraukiamas į analizę.

7, 8 ir 9 lentelėse pateikiami atitinkamai sunkaus kraujavimo, mirtino kraujavimo ir intrakranijinio kraujavimo atvejai pagal KrKl kategoriją pacientams, kuriems yra VNPV, ENGAGE AF-TIMI 48 tyrimo metu. Abiejose gydymo grupėse didėjant KrKl mažėja reiškinių dažnis.

7 lentelė. Sunkaus kraujavimo reiškinių skaičius pagal KrKl kategoriją tyrimo ENGAGE AF TIMI 48 metu, saugumo analizė gydymo metu
	KrKl
pogrupis (ml/min.)

	60 mg edoksabano
(N = 7 012)
	Varfarinas 
(N = 7 012)
	

	
	n
	Reiškinių skaičius
	Reiškinių dažnis 
(% per metus)
	n
	Reiškinių skaičius
	Reiškinių dažnis 
(% per metus)
	SR (95 % PI)

	nuo ≥ 30 iki ≤ 50
	1 302
	96
	3,91
	1 305
	128
	5,23
	0,75 (0,58, 0,98)

	nuo > 50 iki ≤ 70
	2 093
	148
	3,31
	2 106
	171
	3,77
	0,88 (0,71, 1,10)

	nuo > 70 iki ≤ 90
	1 661
	108
	2,88
	1 703
	119
	3,08
	0,93 (0,72, 1,21)

	nuo > 90 iki ≤ 110
	927
	29
	1,33
	960
	56
	2,48
	0,54 (0,34, 0,84)

	nuo > 110 iki ≤ 130
	497
	20
	1,70
	469
	24
	2,14
	0,79 (0,44, 1,42)

	> 130
	462
	13
	1,18
	418
	21
	2,08
	0,58 (0,29, 1,15)



8 lentelė. Mirtino kraujavimo reiškinių skaičius pagal KrKl kategoriją tyrimo ENGAGE AF-TIMI 48 metu, saugumo analizė gydymo metua

	KrKl
pogrupis (ml/min.)

	60 mg edoksabano
(N = 7 012)
	Varfarinas 
(N = 7 012)
	

	
	n
	Reiškinių skaičius
	Reiškinių dažnis (% per metus)
	n
	Reiškinių skaičius
	Reiškinių dažnis (% per metus)
	SR (95 % PI)

	nuo ≥ 30 iki ≤ 50
	1 302
	9
	0,36
	1 305
	18
	0,72
	0,51 (0,23, 1,14)

	nuo > 50 iki ≤ 70
	2 093
	8
	0,18
	2 106
	23
	0,50
	0,35 (0,16, 0,79)

	nuo > 70 iki ≤ 90
	1 661
	10
	0,26
	1 703
	9
	0,23
	1,14 (0,46, 2,82)

	nuo > 90 iki ≤ 110
	927
	2
	0,09
	960
	3
	0,13
	--*

	nuo > 110 iki ≤ 130
	497
	1
	0,08
	469
	5
	0,44
	--*

	> 130
	462
	2
	0,18
	418
	0
	0,00
	--*



9 lentelė. Intrakranijinio kraujavimo reiškinių skaičius pagal KrKl kategoriją tyrimo ENGAGE AF-TIMI 48 metu, saugumo analizė gydymo metua

	KrKl
pogrupis (ml/min.)

	60 mg edoksabano
(N = 7 012)
	Varfarinas 
(N = 7 012)
	

	
	n
	Reiškinių skaičius
	Reiškinių dažnis
 (% per metus)
	n
	Reiškinių skaičius
	Reiškinių dažnis 
(% per metus)
	SR (95 % PI)

	nuo ≥ 30 iki ≤ 50
	1 302
	16
	0,64
	1 305
	35
	1,40
	0,45 (0,25, 0,81)

	nuo > 50 iki ≤ 70
	2 093
	19
	0,42
	2 106
	51
	1,10
	0,38 (0,22, 0,64)

	nuo > 70 iki ≤ 90
	1 661
	17
	0,44
	1 703
	35
	0,89
	0,50 (0,28, 0,89)

	nuo > 90 iki ≤ 110
	927
	5
	0,23
	960
	6
	0,26
	0,87 (0,27, 2,86)

	nuo > 110 iki ≤ 130
	497
	2
	0,17
	469
	3
	0,26
	--*

	> 130
	462
	1
	0,09
	418
	1
	0,10
	--*


Santrumpos: N = tiriamųjų skaičius mITT populiacijoje visą tyrimo laikotarpį; mITT = modifikuota ketinta gydyti; n = pacientų skaičius pogrupyje; SR = santykinė rizika, palyginti su varfarinu; PI = pasikliautinasis intervalas.
*SR neskaičiuojama, jei reiškinių skaičius vienoje gydymo grupėje yra < 5.
a Gydymo metu: laikas nuo pirmosios tiriamojo vaistinio preparato dozės iki paskutinės dozės ir dar 3 dienos.

Pogrupių analizėse tiriamiesiems 60 mg edoksabano vartojusiųjų grupėje, kuriems dozė buvo sumažinta iki 30 mg tyrimo ENGAGE AF-TIMI 48 metu esant ≤ 60 kg svoriui, vidutinio sunkumo inkstų funkcijos sutrikimui arba kartu vartojant P-gp inhibitorius, 104 (3,05 % per metus) sumažintą 30 mg dozę vartojusiems tiriamiesiems ir 166 (4,85 % per metus) ir sumažintą varfarino dozę vartojusiems tiriamiesiems pasireiškė sunkaus kraujavimo reiškinys [SR (95 % PI): 0,63 (0,50, 0,81)].

Tyrimo ENGAGE AF-TIMI 48 metu edoksabano naudai nustatytas reikšmingas bendrosios klinikinės baigties pagerėjimas  (pirmojo insulto, SER, sunkaus kraujavimo arba mirtingumo dėl visų priežasčių; mITT populiacija, visas tyrimo laikotarpis), SR (95 % PI): 0,89 (0,83, 0,96); p = 0,0024, kai 60 mg edoksabano vartojusiųjų grupė buvo lyginama su varfarino grupe.

GVT gydymas, PE gydymas bei pasikartojančios GVT ir PE (VTE) profilaktika
Edoksabano vartojimo gydant venų tromboemboliją (VTE) klinikinės programos paskirtis – nustatyti edoksabano veiksmingumą ir saugumą gydant GVT ir PE bei pasikartojančios GVT ir PE profilaktikai.

Pagrindinio tyrimo Hokusai-VTE metu 8 292 tiriamiesiems atsitiktinių imčių būdu buvo skirtas pradinis gydymas heparinu (enoksaparinu arba nefrakcionuotu heparinu), po to vartojant 60 mg edoksabano kartą per parą arba lyginamojo vaistinio preparato. Lyginamojo vaistinio preparato grupėje tiriamiesiems buvo skirtas pradinis gydymas heparinu kartu su varfarinu, titruojant iki tikslinio nuo 2,0 iki 3,0 TNS, po to skiriant vien varfarino. Gydymo trukmė buvo nuo 3 iki 12 mėnesių, ją nustatė tyrėjas, remdamasis paciento klinikiniais požymiais.

Didžioji dalis edoksabanu gydytų pacientų buvo baltaodžiai (69,6 %) ir azijiečiai (21,0 %); 3,8 % buvo juodaodžiai ir 5,3 % buvo priskirti kitos rasės kategorijai.

Gydymo trukmė buvo mažiausiai 3 mėnesiai 3 718 (91,6 %) edoksabano vartojusiems tiriamiesiems, palyginti su 3 727 (91,4 %) varfarino vartojusiais tiriamaisiais; mažiausiai 6 mėnesiai 3 495 (86,1 %) edoksabano vartojusiems tiriamiesiems, palyginti su 3 491 (85,6 %) varfarino vartojusiu tiriamuoju ir 12 mėnesių 1 643 (40,5 %) edoksabano vartojusiems tiriamiesiems, palyginti su 1 659 (40,4 %) varfarino vartojusiais tiriamaisiais.

Pirminė veiksmingumo vertinamoji baigtis buvo simptominės VTE pasikartojimas, apibrėžiamas kaip pasikartojančios simptominės GVT, nemirtinos simptominės PE ir mirtinos PE derinys tiriamiesiems 12 mėnesių tyrimo laikotarpiu. Tarp antrinių veiksmingumo rezultatų buvo pasikartojančios VTE ir mirtingumo dėl visų priežasčių bendras klinikinis rezultatas.

30 mg edoksabano kartą per parą dozę vartojo tiriamieji, kuriems buvo vienas ar keli iš šių klinikinių veiksnių: vidutinio sunkumo inkstų funkcijos sutrikimas (KrKl 30-50 ml/min.); ≤ 60 kg svoris; kartu vartojami tam tikri P-gp inhibitoriai.

Tyrime Hokusai-VTE (10 lentelė) nustatyta, kad edoksabanas buvo ne mažiau veiksmingas nei varfarinas vertinant pagrindinį veiksmingumo rezultatą, pasikartojančią VTE, kuri pasireiškė 130 iš 4 118 tiriamųjų (3,2 %) edoksabano grupėje, palyginti su 146 iš 4 122 tiriamųjų (3,5 %) varfarino grupėje [SR (95 % PI): 0,89 (0,70, 1,13); p < 0,0001, vertinant ne mažesnį veiksmingumą]. Varfarino grupėje TTR (nuo 2,0 iki 3,0 TNS) mediana buvo 65,6 %. Tiriamiesiems, kuriems pasireiškė PE (su GVT arba be GVT), 47 (2,8 %) edoksabano ir 65 (3,9 %) varfarino grupės tiriamiesiems pasikartojo VTE [SR (95 % PI): 0,73, (0,50, 1,06)].

10 lentelė. Veiksmingumo rezultatai, gauti tyrimo Hokusai-VTE metu – mITT populiacija, visu tyrimo laikotarpiua
	Pirminė vertinamoji baigtisa
	60 mg edoksabano (sumažinta 30 mg dozė) (N = 4 118)
	Varfarinas 
(N = 4 122)
	Edoksabanas 
plg. su varfarinu
SR (95 % PI)b
p vertėc

	Visi tiriamieji su simptomine pasikartojančia VTEc, 
n (%)
	130 (3,2)
	146 (3,5)
	0,89 (0,70, 1,13)
p vertė < 0,0001 
(ne mažesnis veiksmingumas)

	PE su GVT arba be GVT
	73 (1,8)
	83 (2,0)
	

	Mirtina PE arba mirtis, kai PE atmesti negalima
	24 (0,6)
	24 (0,6)
	

	Nemirtina PE
	49 (1,2)
	59 (1,4)
	

	Tik GVT
	57 (1,4)
	63 (1,5)
	


Santrumpos: PI = pasikliautinasis intervalas; GVT = giliųjų venų trombozė; mITT = modifikuota ketinta gydyti; SR = santykinė rizika, palyginti su varfarinu; n = tiriamųjų, kuriems nustatyti reiškiniai, skaičius; N = tiriamųjų skaičius mITT populiacijoje; PE = plaučių embolija; VTR = venų tromboembolijos reiškiniai.
a Pirminė vertinamoji baigtis yra patvirtinta simptominė pasikartojanti VTE (t. y., GVT, nemirtinos PE ir mirtinos PE bendra vertinamoji baigtis).
b SR, dvipusis PI yra paremti Kokso proporcingos rizikos regresijos modeliu, įskaitant gydymą ir šiuos atsitiktinių imčių stratifikavimo veiksnius kaip kovariantus: diagnozės pateikimą (PE su GVT ar be jos, tik GVT), pradinius rizikos veiksnius (laikinus veiksnius, visus kitus) ir būtinybę vartoti 30 mg edoksabano / edoksabano placebo dozę atsitiktinių imčių metu (taip / ne).
c p vertė nurodyta iš anksto apibrėžtai 1,5 ne mažesnio veiksmingumo ribai.

Iš tiriamųjų, kuriems dozė buvo sumažinta iki 30 mg (daugiausia dėl mažo kūno svorio arba inkstų funkcijos), 15 (2,1 %) edoksabano ir 22 (3,1 %) varfarino vartojusiems tiriamiesiems pasikartojo VTE [SR (95 % PI): 0,69 (0,36, 1,34)].

Antrinė bendroji pasikartojančios VTE ir mirtingumo dėl visų priežasčių vertinamoji baigtis nustatyta 138 tiriamiesiems (3,4 %) edoksabano vartojusioje grupėje ir 158 tiriamiesiems (3,9 %) varfarino vartojusioje grupėje [SR (95 % PI): 0,87 (0,70, 1,10)].

Mirtingumo dėl visų priežasčių (patvirtintų mirčių) rezultatai tyrimo Hokusai-VTE metu buvo 136 (3,3 %) tiriamiesiems, vartojusiems 60 mg edoksabano (sumažintą 30 mg dozę), palyginti su 130 (3,2 %) vartojusiems varfarino.

Iš anksto apibūdintų PE tiriamųjų pogrupių analizėje atitinkamai 447 (30,6 %) ir 483 (32,2 %) edoksabanu ir varfarinu gydytiems tiriamiesiems nustatyta PE ir N-terminalinis pro-B natriurezinis peptidas (angl. N-terminal pro–B-type natriuretic peptide, NT-proBNP) ≥ 500 pg/ml. Pagrindinis veiksmingumo rezultatas nustatytas 14 (3,1 %) ir 30 (6,2 %) atitinkamai edoksabanu ir varfarinu gydytiems tiriamiesiems [SR (95 % PI): 0,50 (0,26, 0,94)].

Iš anksto apibūdintų pagrindinių pogrupių veiksmingumo rezultatai (jei reikia, sumažinus dozę), įskaitant pagal amžių, svorį, lytį, inkstų funkcijos būklę, atitiko pagrindinius veiksmingumo rezultatus tyrimo metu tirtoje bendrojoje populiacijoje.

Pirminė saugumo vertinamoji baigtis buvo kliniškai reikšmingas kraujavimas (sunkus arba kliniškai reikšmingas ne sunkus). 

11 lentelėje apibendrinami patvirtinti kraujavimo reiškiniai, atliekant saugumo analizę gydymo laikotarpiu.
Labai sumažėjo rizika edoksabano grupėje, palyginti su varfarinu, vertinant pirminę kliniškai reikšmingo kraujavimo saugumo vertinamąją baigtį, t. y., sunkaus kraujavimo ar kliniškai reikšmingo ne sunkaus (KRNS) kraujavimo derinį, kuris pasireiškė 349 iš 4 118 tiriamųjų (8,5 %) edoksabano grupėje ir 423 iš 4 122 tiriamųjų (10,3 %) varfarino grupėje [SR (95 % PI): 0,81 (0,71, 0,94); p = 0,004, vertinant didesnį veiksmingumą].

11 lentelė. Kraujavimo reiškiniai tyrimo Hokusai-VTE metu – saugumo analizė gydymo laikotarpiua
	
	60 mg edoksabano
(sumažinta 30 mg dozė)
(N = 4 118)
	Varfarinas
 (N = 4 122)

	Kliniškai reikšmingas kraujavimas (sunkus ir KRNS)b, n (%)
	
	

	n
	349 (8,5)
	423 (10,3)

	SR (95 % PI)
	0,81 (0,71, 0,94)
	

	p vertė
	0,004 (vertinant didesnį veiksmingumą)
	

	Sunkus kraujavimas n (%)

	n
	56 (1,4)
	66 (1,6)

	SR (95 % PI)
	0,84 (0,59, 1,21)
	

	Mirtinas IKK
	0
	6 (0,1)

	Nemirtinas IKK
	5 (0,1)
	12 (0,3)

	KRNS kraujavimas

	n
	298 (7,2)
	368 (8,9)

	SR (95 % PI)
	0,80 (0,68, 0,93)
	

	Visi kraujavimai

	n
	895 (21,7)
	1 056 (25,6)

	SR (95 % PI)
	0,82 (0.75, 0,90)
	


Santrumpos: IKK = intrakranijinis kraujavimas, SR = santykinė rizika, palyginti su varfarinu; PI = pasikliautinasis intervalas; N = tiriamųjų skaičius saugumo populiacijoje; n = reiškinių skaičius; KRNS = kliniškai reikšmingas ne sunkus
a Gydymo laikotarpis: laikas nuo pirmosios tiriamojo vaistinio preparato dozės iki paskutinės dozės ir dar 3 dienos.
b Pirminė saugumo vertinamoji baigtis: kliniškai reikšmingas kraujavimas (sunkaus ir kliniškai reikšmingo ne sunkaus kraujavimo derinys)

Pogrupių analizėse tiriamiesiems, kuriems dozė buvo sumažinta iki 30 mg tyrimo Hokusai-VTE metu dėl ≤ 60 kg svorio, vidutinio sunkumo inkstų funkcijos sutrikimo arba kartu vartojamų P-gp inhibitorių, 58 (7,9 %) sumažintą 30 mg edoksabano dozę vartojusiems tiriamiesiems ir 92 (12,8 %) varfarino vartojusiems tiriamiesiems pasireiškė sunkaus kraujavimo arba KRNS reiškinys [SR (95 %): 0,62 (0,44, 0,86)].

Tyrimo Hokusai-VTE metu grynųjų klinikinių rezultatų (pasikartojančios VTE, didžiojo kraujavimo arba mirtingumo dėl visų priežasčių; mITT populiacija, visas tyrimo laikotarpis) SR (95 % PI) buvo 1,00 (0,85, 1,18), kai edoksabanas buvo lyginamas su varfarinu.

Insulto ir sisteminės embolijos profilaktika pacientams, kuriems yra VNPV ir didelis KrKl (KrKl > 100 ml/min.)
Buvo atliktas specialus atsitiktinių imčių, dvigubai koduotas tyrimas (E314), kuriame dalyvavo 607 pacientai, kuriems buvo VNPV ir didelis KrKl (KrKl > 100 ml/min., vertinant pagal Cockcroft-Gault formulę), visų pirma siekiant palyginti FK/FD vartojant 60 mg edoksabano kartą per parą ir 75 mg edoksabano kartą per parą. Greta pirminės FK/FD vertinamosios baigties, į tyrimą buvo įtrauktas insulto ir kraujavimo klinikinių vertinamųjų baigčių per 12 mėnesių gydymo laikotarpį įvertinimas.

Didelio KrKl (> 100 ml/min.) pogrupio pacientams vartojant 75 mg edoksabano kartą per parą dozę, ~25 % padidėjo jo ekspozicija, palyginti su 60 mg edoksabano kartą per parą doze, kaip prognozuota. 

Tiriamųjų, kuriems buvo patvirtinta bendroji insulto / praeinančiojo smegenų išemijos priepuolio (PSIP) / sisteminės embolijos reiškinio (SER) veiksmingumo reiškinių vertinamoji baigtis, skaičius buvo nedidelis, nustatyti 2 insulto reiškiniai 60 mg edoksabano grupėje (0,7 %; 95 % PI: nuo 0,1 % iki 2,4 %) ir 3 insulto reiškiniai 75 mg edoksabano grupėje (1 %; 95 % PI: nuo 0,2 % iki 2,9 %).

Patvirtintų sunkaus kraujavimo reiškinių nustatyta 2 (0,7 %; 95 % PI: nuo 0,1 % iki 2,4 %) tiriamiesiems 60 mg edoksabano grupėje, palyginti su 3 (1,0 %; 95 % PI: nuo 0,2 % iki 2,9 %) tiriamaisiais 75 mg edoksabano grupėje. Vienas iš 2 sunkaus kraujavimo atvejų 60 mg edoksabano grupėje buvo kritinėje srityje / organe (akies viduje), kitas buvo kraujavimas į raumenis. 2 iš 3 sunkaus kraujavimo atvejų 75 mg edoksabano grupėje buvo kritinėje srityje / organe (intracerebrinis kraujavimas, 1 mirtiis), 1 atvejis buvo kraujavimas viršutinėje virškinimo trakto (VT) dalyje (pavojingas gyvybei). 60 mg edoksabano grupėje taip pat nustatyti 9 (3 %) KRNS kraujavimo atvejai ir 7 (2,3 %) KRNS kraujavimo atvejai 75 mg edoksabano grupėje.

Greta E314 klinikinio tyrimo 10-yje Europos šalių buvo atliekamas perspektyvinis, tarptautinis, daugiacentris, poregistracinis, stebimasis tyrimas (ETNA-AF), kuriame dalyvavo 13 980 tiriamųjų. Šioje populiacijoje 1 826 tiriamųjų nustatytas KrKl > 100 ml/min., jiems buvo skiriama 60 mg edoksabano, vadovaujantis PCS apibrėžtais dozavimo kriterijais. Metiniai išeminio insulto arba sisteminės embolijos derinio rodikliai buvo 0,39 %/metus, sunkaus kraujavimo reiškinių buvo 0,73 %/metus.

Atsižvelgiant į ENGAGE AF, E314 ir ETNA-AF duomenų visumą, tikėtina, kad pacientų, kuriems yra VNPV ir didelis KrKl, gydomų 60 mg edoksabano, išeminio insulto / sisteminės embolijos metinis rodiklis bus ≤ 1 %. Nėra tikėtina, kad padidinus dozę virš 60 mg pacientams, kuriems yra VNPV ir didelis KrKl (> 100 ml/min.), jie bus labiau apsaugoti nuo insulto, bet gali padidėti nepageidaujamų reiškinių rizika. Atidžiai įvertinus individualią tromboembolijos ir kraujavimo riziką, šiems pacientams rekomenduojama skirti 60 mg edoksabano kartą per parą (žr. 4.4 skyrių).

Pacientai, kuriems atliekama kardioversija
Buvo atliktas daugiacentris, perspektyvinis, atsitiktinių imčių, atvirasis tyrimas su dvigubai koduotu vertinamųjų baigčių įvertinimu (ENSURE-AF), kurio metu atsitiktinių imčių būdu buvo atrinkti 2 199 tiriamieji (anksčiau negydyti ir gydyti geriamaisiais antikoaguliantais), kuriems nustatytas VNPV ir numatyta atlikti kardioversiją, siekiant palyginti 60 mg edoksabano kartą per parą poveikį su enoksaparino / varfarino vartojimu, kad būtų išlaikomas tarptautinis normalizuotas santykis (TNS) 2,0-3,0 ribose (atsitiktinių imčių būdu pacientai buvo suskirstyti santykiu 1:1); varfarino vidutinis TTR buvo 70,8 %. Iš viso 2 149 tiriamieji buvo gydomi edoksabanu (N = 1 067) arba enoksaparinu / varfarinu (N = 1 082). Tiriamieji gydymo edoksabanu grupėje vartojo 30 mg kartą per parą dozę, jei buvo vienas arba keli iš šių klinikinių veiksnių: vidutinio sunkumo inkstų funkcijos sutrikimas (KrKl 30 – 50 ml/min.), mažas kūno svoris (≤ 60 kg) arba kartu vartojami specifiniai P-gp inhibitoriai. Daugumai tiriamųjų edoksabano ir varfarino grupėse buvo atlikta kardioversija (atitinkamai 83,7 % ir 78,9 %) arba jiems ritmas atsistatė savaime (atitinkamai 6,6 % ir 8,6 %). Buvo atliekama TEE kontroliuojama (per 3 dienas nuo gydymo pradžios) arba įprastinė kardioversija (po to, kai bent 21 dieną buvo skiriamas gydymas). Po kardioversijos tiriamieji toliau buvo gydomi 28 dienas.

Pirminę veiksmingumo vertinamąją baigtį sudarė jungtinis mirtingumo dėl bet kokio insulto, SER, MI ir ŠKL rodiklis. Iš viso nustatyti 5 (0,5 %, 95 % PI 0,15 %–1,06 %) reiškiniai tiriamiesiems edoksabano vartojusiųjų grupėje (N = 1 095) ir 11 (1,0 %, 95 % PI 0,50 %–1,78 %) reiškinių varfarino grupėje (N = 1 104); šansų santykis (ŠS) 0,46 (95 % PI 0,12-1,43); ITT analizei naudoti duomenys, kai viso tyrimo laikotarpio vidutinė trukmė buvo 66 dienos.

Pirminė saugumo vertinamoji baigtis buvo sunkaus ir KRNS kraujavimo sudėtinis rodiklis. Iš viso nustatyta 16 (1,5 %, 95 % PI 0,86 %–2,42 %) reiškinių tiriamiesiems edoksabano (N = 1 067) vartojusiųjų grupėje ir 11 (1,0 %, 95 % PI 0,51 %–1,81 %) reiškinių varfarino (N = 1 082) grupėje; šansų santykis 1,48 (95 % PI 0,64-3,55); saugumo analizė atlikta gydymo laikotarpiu.

Šis žvalgomasis tyrimas parodė nedidelius sunkaus ir KRNS kraujavimo bei tromboembolijos dažnio rodiklius abiejose tiriamosiose grupėse taikant kardioversiją.

Vaikų populiacija
Edoksabano saugumas, veiksmingumas, farmakokinetika ir farmakodinamika tiriamiesiems vaikams nuo gimimo iki jaunesniems kaip 18 metų, kuriems nustatyta VTE ir širdies ligos, susijusios su trombozinių reiškinių rizika, buvo vertinami atliekant du III fazės tyrimus Hokusai VTE PEDIATRICS ir ENNOBLE-ATE (žr. 4,2 skyrių). Pagrindinis vaikų tyrimas Hokusai VTE PEDIATRICS aprašytas toliau.

Pagrindinis tyrimas (Hokusai VTE PEDIATRICS) buvo III fazės, atvirasis, atsitiktinių imčių, daugiacentris, kontroliuojamas tyrimas, kurio tikslas buvo įvertinti edoksabano farmakokinetiką ir farmakodinamiką bei palyginti edoksabano veiksmingumą bei saugumą su standartiniu gydymu (kontroline grupe), t. y., gydymu antikoaguliantais, tiriamiesiems vaikams nuo gimimo iki jaunesniems kaip 18 metų, kuriems patvirtinta venų tromboembolija (VTE).

Pirminė veiksmingumo vertinamoji baigtis buvo bendroji simptominės pasikartojančios venų tromboembolinės ligos, mirties dėl VTE ir nepakitusios arba nepadidėjusios trombozės naštos pirmųjų 3 mėnesių laikotarpiu (numatyta gydymo trukmė vaikams nuo gimimo iki mažiau kaip 6 mėnesių amžiaus buvo 6-12 savaičių) vertinamoji baigtis.

Tyrimo Hokusai VTE PEDIATRICS metu tirtos edoksabano dozės buvo nustatytos pagal amžių ir svorį. Buvo rekomenduojama mažinti dozes, remiantis klinikiniais veiksniais, įskaitant inkstų funkciją ir vartojimą kartu su P-gp inhibitoriais (12 lentelė).

12 lentelė. Edoksabano dozė, tirta tyrimo Hokusai VTE PEDIATRICS metu
	Amžius sutikimo metu
	Kūno svoris
	Dozė (tabletė)a
	Dozė 
(suspensija)a
	Dozės mažinimasb

	Nuo iki 12 < 18 metų
	≥ 60 kg
	60 mg
	NT
	45 mg

	
	Nuo ≥ 30 iki < 60 kg
	45 mg
	NT
	30 mg

	
	< 5-ta amžiaus procentilė
	30 mg
	NT
	NT

	Nuo 6 iki < 12 metų
	< 60 kg; dozuojama pagal mg/kg
	NT
	1,2 mg/kg (daugiausiai 45 mg)
	0,8 mg/kg (daugiausiai 45 mg)

	Nuo 2 iki < 6 metų
	Dozuojama pagal mg/kg
	NT
	1,4 mg/kg (daugiausiai 45 mg)
	0,7 mg/kg (daugiausiai 24 mg)

	Nuo 6 mėnesių iki < 2 metų
	Dozuojama pagal mg/kg
	NT
	1,5 mg/kg (daugiausiai 45 mg)
	0,75 mg/kg (daugiausiai 24 mg)

	Nuo > 28 dienų iki < 6 mėnesių
	Dozuojama pagal mg/kg
	NT
	0,8 mg/kg (daugiausiai 12 mg)
	0,4 mg/kg (daugiausiai 6 mg)

	Nuo gimimo (38 nėštumo savaitės) iki ≤ 28 dienų
	Dozuojama pagal mg/kg
	NT
	0,4 mg/kg (daugiausiai 6 mg)
	0,4 mg/kg (daugiausiai 6 mg)


NT = netaikoma
a Tiriamiesiems buvo nurodyta vartoti edoksabano (tablečių arba granulių) vieną kartą per parą, tuo pat metu kasdien, valgio metu arba nevalgius. Tabletes reikėjo nuryti užgeriant stikline vandens.
b remiantis klinikiniais veiksniais, įskaitant inkstų funkciją (vidutinio sunkumo arba sunkus inkstų funkcijos sutrikimas, kai apskaičiuotasis glomerulų filtracijos greitis (aGFG) buvo 10-20, 20-35, 30-50 ml/min./1,73 m2 kūno paviršiaus ploto nuo > 4 iki ≤ 8 savaičių, nuo > 8 savaičių iki ≤ 2 metų, nuo > 2 iki ≤ 12 metų tiriamiesiems; aGFG buvo 35-55 ml/min./1,73 m2 nuo > 12 iki < 18 metų berniukams bei aGFG buvo 30-50 ml/min./1,73 m2 nuo > 12 iki < 18 metų mergaitėms) ir vartojimą kartu su P-gp inhibitoriais (pvz., ciklosporinu, dronedaronu, eritromicinu, ketokonazolu).

Iš viso dalyvauti tyrime atsitiktinių imčių būdu buvo atrinkta 290 tiriamųjų: 147 buvo edoksabano grupėje ir 143 standartinio gydymo kontrolinėje grupėje, 286 iš šių tiriamųjų vartojo bent vieną tiriamojo vaistinio preparato dozę (mITT); 145 tiriamieji edoksabano grupėje ir 141 tiriamasis kontrolinėje grupėje. Maždaug pusė visų tiriamųjų buvo berniukai (52,4 %) ir dauguma gydomų tiriamųjų buvo baltaodžiai (177 [61,9 %] tiriamieji). Vidutinis svoris buvo 45,35 kg, vidutinis KMI buvo 20,4 kg/m2. Iš viso 167 (58,4 %) tiriamieji buvo nuo 12 iki < 18 metų kohortoje, 44 (15,4 %) tiriamieji buvo nuo 6 iki < 12 metų kohortoje, 31 (10,8 %) tiriamasis buvo nuo 2 iki < 6 metų kohortoje, 28 (9,8 %) tiriamieji buvo nuo 6 mėnesių iki < 2 metų kohortoje ir 16 (5,6 %) tiriamųjų buvo nuo 0 iki < 6 mėnesių kohortoje. Iš viso 28 (19,3 %) vaikų edoksabano grupėje ir 31 (22,0 %) kontrolinės grupės vaikų ligos istorijoje yra buvę navikų. Indeksinio reiškinio tipas buvo GVT su PE arba be jos 125 (86,2 %) iš 145 vaikų edoksabano grupėje ir 121 (85,8 %) iš 141 vaiko kontrolinėje grupėje, likusiais atvejais 20 (13,8 %) edoksabano grupėje ir 20 (14,2 %) kontrolinėje grupėje buvo PE be GVT. GVT dažniausiai buvo lokalizuota apatinėse galūnėse (atitinkamai 50 (34,5 %) ir 44 (31,2 %) atvejais edoksabano ir kontrolinėje grupėse), viršutinėse galūnėse (22 (15,2 %), palyginti su 24 (17,0 %)) ir galvos smegenų veniniuose sinusuose (27 (18,6 %), palyginti su 21 (14,9 %)).

SR edoksabano grupėje, palyginti su standartinio gydymo kontroline grupe, buvo 1,01 (95 % PI: 0,59 - 1,72). Viršutinė 95 % PI (1,72) riba viršijo iš anksto apibrėžtą 1,5 ne mažesnio veiksmingumo ribą, taigi edoksabano, palyginti su standartiniu gydymu, ne mažesnio veiksmingumo riba nebuvo patvirtinta (žr. 13 lentelę).

13 lentelė. Patvirtinta bendroji pirminė veiksmingumo vertinamoji baigtis – pagrindinis gydymo laikotarpis (mITT analizė)
	
	Edoksabanas  (N = 145)
	Standartinis gydymas (N = 141)

	Tiriamieji, kuriems nustatyti reiškiniai (n, %)
	26 (17,9)
	31 (22,0)

	Simptominė pasikartojanti VTE (n, %)
	5 (3,4)
	2 (1,4)

	   PE su GVT arba be jos (n, %)
	0
	1 (0,7)

		Mirtina PE (n, %)
	0
	0

		Nemirtina PE (n, %)
	0
	1(0,7)

	   Tik GVT (n, %)
	5 (3,4)
	1 (0,7)

		Mirtina GVT (n, %)
	0
	0

		Nemirtina GVT (n, %)
	4 (2,8)
	0

		Nepaaiškinama mirtis, dėl kurios negalima atmesti VTE galimybės (n, %)
	1 (0,7)
	1 (0,7)

	Nepakitusi arba nepadidėjusi trombozės našta, remiantis vizualizavimu (n, %)
	21 (14,5)
	29 (20,6)

	Santykinė rizikaa
	1,01
	-

	Santykinės rizikos dvipusis 95 % PI
	(0,59, 1,72)
	-


PI = pasikliautinasis intervalas; GVT = giliųjų venų trombozė; mITT = modifikuota ketinta gydyti; PE = plaučių embolija; VTE = venų tromboembolija.
a Edoksabano, palyginti su standartiniu gydymu, santykinė rizika.
Pastaba: patvirtinta bendroji pirminė veiksmingumo vertinamoji baigtis apima simptominę pasikartojančią VTE, mirtį dėl VTE ir nepakitusią arba nepadidėjusią trombozės naštą, remiantis vizualizavimu.
Pastaba: pagrindinis gydymo laikotarpis apibrėžiamas kaip nuo atsitiktinių imčių iki 3 mėnesio apsilankymo + 3 dienos.

Pirminė saugumo vertinamoji baigtis buvo sunkaus ir KRNS kraujavimo reiškinių, atsirandančių pagrindiniu gydymo laikotarpiu (3 mėnesiai + 3 dienos), derinys.

Saugumo rezultatai edoksabano ir standartinio gydymo kontrolinėje grupėse buvo panašūs. Pagrindiniu gydymo laikotarpiu ir gydymo laikotarpiu iš viso 3 (2,1 %) tiriamiesiems edoksabano grupėje ir 5 (3,5 %) tiriamiesiems kontrolinėje grupėje pasireiškė bent 1 patvirtintas sunakus ir KRNS kraujavimo reiškinys [SR (95 % PI): 0,60, (0,139, 2,597)].

5.2	Farmakokinetinės savybės

Absorbcija
Absorbuojamo edoksabano didžiausia koncentracija plazmoje susidaro per 1–2 valandas pavartojus edoksabano tablečių per burną. Absoliutus biologinis prieinamumas yra maždaug 62 %. Maistas įvairiai didina didžiausią edoksabano tablečių ekspoziciją, tačiau bendrai ekspozicijai poveikis minimalus. 
Tyrimų ENGAGE AF-TIMI 48 ir Hokusai-VTE, taip pat veiksmingumo ir saugumo vaikams tyrimų metu edoksabanas buvo vartojamas valgio metu ir nevalgius. Edoksabanas blogai tirpsta esant 6,0 ar didesniam pH. Tuo pat metu vartojant protonų siurblio inhibitorių, reikšmingo poveikio edoksabano ekspozicijai nenustatyta.

Atliekant tyrimą, kuriame dalyvavo 30 sveikų tiriamųjų, vidutinės 60 mg edoksabano AUC ir Cmax vertės, išgeriant susmulkintą tabletę sumaišius su obuolių tyre arba supilant vandenyje ištirpintą tabletę per nazogastrinį vamzdelį, buvo biologiškai lygiavertės nesuardytos tabletės vertėms. Atsižvelgiant į prognozines, dozei proporcingas farmakokinetines edoksabano savybes, tikėtina, kad šio tyrimo biologinio prieinamumo rezultatai bus taikytini ir mažesnėms edoksabano dozėms.

Pasiskirstymas
Pasiskirstymas yra dvifazis. Vidutinis pasiskirstymo tūris yra 107 (19,9) l (SN). 
In vitro jungimasis su plazmos baltymais sudaro maždaug 55 %. Vartojant kartą per parą, kliniškai reikšmingo edoksabano kaupimosi nenustatyta (kaupimosi santykis yra 1,14). Pastovi koncentracija pasiekiama per 3 dienas.

Biotransformacija
Plazmoje vyraujanti forma yra nepakitęs edoksabanas. Edoksabanas metabolizuojamas veikiant hidrolizei (karboksilesterazei 1), konjugacijai arba oksidacijai, sąlygojamai CYP3A4/5 (< 10 %). Edoksabanas turi tris aktyvius metabolitus. Vyraujantis metabolitas (M-4), susidaręs veikiant hidrolizei, yra aktyvus ir pasiekia mažiau nei 10 % pirminio junginio ekspozicijos sveikiems tiriamiesiems. Kitų metabolitų ekspozicija sudaro mažiau nei 5 %. Edoksabanas yra efliukso nešiklio P-gp substratas, tačiau nėra absorbcijos nešiklių, pvz., organinių anijonų nešiklio polipeptido OATP1B1, organinių anijonų nešiklių OAT1 ar OAT3 arba organinių katijonų nešiklio OCT2, substratas. Jo aktyvus metabolitas yra OATP1B1 substratas.

Eliminacija
Sveikiems tiriamiesiems apskaičiuotas 22 (± 3) l/val. bendras klirensas; 50 % pašalinama per inkstus (11 l/val.). Inkstų klirensas sudaro apie 35 % vartotos dozės. Metabolizmas ir išsiskyrimas su tulžimi arba per žarnyną sudaro likusią klirenso dalį. Vartojant per burną, t½ yra 10-14 valandų.

Tiesinis / netiesinis pobūdis
Edoksabanui būdinga apytiksliai dozei proporcinga farmakokinetika, sveikiems tiriamiesiems vartojant dozes nuo 15 mg iki 60 mg.

Ypatingos populiacijos
Senyvi pacientai
Pagrindinio III fazės VNPV tyrimo (ENGAGE AF-TIMI 48) populiacijos farmakokinetikos analizėje, atsižvelgus į inkstų funkciją ir kūno svorį, amžius neturėjo papildomo kliniškai reikšmingo poveikio edoksabano farmakokinetikai.

Sutrikusi inkstų funkcija
Tiriamiesiems, kuriems nustatytas lengvas (KrKl > 50-80 ml/min.), vidutinio sunkumo (KrKl 30 - 50 ml/min.) ir sunkus (KrKl < 30 ml/min, bet netaikoma dializė) inkstų funkcijos sutrikimas, AUC plazmoje padidėjo atitinkamai 32 %, 74 % ir 72 %, palyginti su tiriamaisiais, kurių inkstų funkcija buvo normali. Pacientams, kuriems yra inkstų funkcijos sutrikimas, pakinta metabolitų savybės ir susidaro daugiau aktyvių metabolitų.
Edoksabano koncentracija plazmoje tiesiškai koreliuoja su antifaktoriaus Xa aktyvumu, nepriklausomai nuo inkstų funkcijos.
Tiriamiesiems, sergantiems galutinės stadijos inkstų liga (GSIL), kuriems buvo taikoma peritoninė dializė, bendra ekspozicija buvo 93 % didesnė nei sveikiems tiriamiesiems.
Populiacijos farmakokinetikos modeliavimas rodo, kad pacientams, kuriems yra sunkus inkstų funkcijos sutrikimas (KrKl 15-29 ml/min.), ekspozicija yra maždaug du kartus didesnė nei pacientams, kurių inkstų funkcija buvo normali.

Toliau 14 lentelėje rodomas edoksabano aktyvumas prieš anti-FXa pagal KrKl kategoriją kiekvienai indikacijai.

14 lentelė. Edoksabano aktyvumas prieš FXa pagal KrKl
	Edoksabano dozė
	KrKl
(ml/min.)
	Edoksabano
anti-FXa aktyvumas
po dozės suleidimo
(TV/ml)1
	Edoksabano 
anti-FXa aktyvumas 
prieš dozės suleidimą
(TV/ml)2

	
	Mediana [2,5 – 97,5 % intervalas]

	Insulto ir sisteminės embolijos profilaktika: VNPV

	30 mg kartą per parą
	 nuo ≥ 30 iki ≤ 50
	2,92 [0,33 – 5,88]
	0,53 [0,11 – 2,06]

	60 mg kartą per parą*
	nuo > 50 iki ≤ 70
	4.52 [0,38 – 7,64]
	0,83 [0,16 – 2,61]

	
	nuo > 70 iki ≤ 90
	4,12 [0,19 – 7,55]
	0,68 [0,05 – 2,33]

	
	nuo > 90 iki ≤ 110
	3,82 [0,36 – 7,39]
	0,60 [0,14 – 3,57]

	
	nuo > 110 iki ≤ 130
	3,16 [0,28 – 6,71]
	0,41 [0,15 – 1,51]

	
	 > 130
	2,76 [0,12 – 6,10]
	0,45 [0,00 – 3,10]

	GVT gydymas, PE gydymas bei pasikartojančios GVT ir PE (VTE) profilaktika

	30 mg kartą per parą
	nuo ≥ 30 iki ≤ 50
	2,21 [0,14 – 4,47]
	0,22 [0,00 – 1,09]

	60 mg kartą per parą*
	nuo > 50 iki ≤ 70
	3,42 [0,19 – 6,13]
	0,34 [0,00 – 3,10]

	
	nuo > 70 iki ≤ 90
	2,97 [0,24 – 5,82]
	0,24 [0,00 – 1,77]

	
	nuo > 90 iki ≤ 110
	2,82 [0,14 – 5,31]
	0,20 [0,00 – 2,52]

	
	nuo > 110 iki ≤ 130
	2,64 [0,13 – 5,57]
	0,17 [0,00 – 1,86]

	
	 > 130
	2,39 [0,10 – 4,92]
	0,13 [0,00 – 2,43]


* Dozės mažinimas iki 30 mg esant mažam, ≤ 60 kg svoriui arba kartu vartojant P-gp inhibitorių. 
1 Po dozės vartojimo atitinka Cmax (mėginiai po dozės vartojimo buvo imami praėjus 1-3 valandoms po edoksabano vartojimo)
2 Iki dozės vartojimo atitinka Cmin

Nors įprastinėmis sąlygomis edoksabano koncentracijos stebėti nereikia, ypatingais atvejais, kai žinant edoksabano ekspoziciją būtų lengviau priimti klinikinį sprendimą, pvz., perdozavus ir skubios chirurginės operacijos atveju, antikoaguliacinį poveikį galima kiekybiškai įvertinti atlikus kalibruotą anti-FXa tyrimą (taip pat žr. 4.4 skyrių).

4 valandų hemodializės seansas sumažino bendrą edoksabano ekspoziciją mažiau nei 9 %.

Sutrikusi kepenų funkcija
Pacientams, kuriems nustatytas lengvas arba vidutinio sunkumo kepenų funkcijos sutrikimas, nustatyta panaši farmakokinetika ir farmakodinamika kaip ir jų atitinkamai sveikų tiriamųjų kontrolinei grupei. Edoksabano vartojimas pacientams, kuriems nustatytas sunkus kepenų funkcijos sutrikimas, neištirtas (žr. 4.2 skyrių).

Lytis
III fazės VNPV tyrimo (ENGAGE AF-TIMI 48) populiacijos farmakokinetikos analizėje, atsižvelgus į kūno svorį, lytis neturėjo papildomo kliniškai reikšmingo poveikio edoksabano farmakokinetikai.

Etninė kilmė
Tyrimo ENGAGE AF-TIMI 48 populiacijos farmakokinetikos analizėje didžiausia ir bendra ekspozicija pacientams azijiečiams ir ne azijiečiams buvo panaši.

Vaikų populiacija
Edoksabano farmakokinetika buvo vertinama 208 tiriamiesiems vaikams 3 klinikinių tyrimų metu (Hokusai VTE PEDIATRICS, ENNOBLE-ATE ir vienos dozės FK/FD tyrimas), naudojant populiacijos farmakokinetikos (PopFK) modelį. Į PopFK analizę buvo įtraukti 141 tiriamojo vaiko, įtraukto į Hokusai VTE PEDIATRICS ir ENNOBLE-ATE tyrimus, farmakokinetikos duomenys. Edoksabano ekspozicija tiriamiems vaikams paprastai buvo suaugusiems pacientams nustatytos ekspozicijos ribose, tačiau nustatyta 20-30 % mažesnė ekspozicija nuo 12 iki < 18 metų paaugliams, palyginti su suaugusiaisiais, kurie buvo gydomi 60 mg edoksabano tabletėmis. Tyrimų Hokusai VTE PEDIATRICS ir ENNOBLE-ATE metu vaikų populiacijai nustatytas mažiausios ekspozicijos geometrinis vidurkis buvo 7,8 ng/ml tiriamiesiems nuo 0 iki < 6 mėnesių (N = 9), 8,6 ng/ml tiriamiesiems nuo 6 mėnesių iki < 2 metų (N = 19), 7,4 ng/ml tiriamiesiems nuo 2 iki < 6 metų (N = 36), 13,7 ng/ml tiriamiesiems nuo 6 iki < 12 metų (N = 38) ir 10,8 ng/ml tiriamiesiems nuo 12 iki < 18 metų (N = 39).

Kūno svoris
VNPV tyrimo ENGAGE AF-TIMI 48 populiacijos farmakokinetikos analizėje Cmax ir AUC pacientams, kurių vidutinis kūno svoris buvo mažas (55 kg), padidėjo atitinkamai 40 % ir 13 %, palyginti su pacientais, kurių vidutinis kūno svoris buvo didelis (84 kg). III fazės klinikinių tyrimų (VNPV ir VTE indikacijoms) metu pacientams, kurių kūno svoris buvo ≤ 60 kg, buvo 50 % sumažinta edoksabano dozė ir veiksmingumas buvo panašus bei kraujavimas mažesnis nei gydytiems varfarinu.

Santykis tarp farmakokinetikos ir farmakodinamikos
PL, TNS, aDTL ir anti-FXa tiesiškai koreliuoja su edoksabano koncentracija suaugusiesiems.  Taip pat nustatyta tiesinė koreliacija tarp aktyvumo prieš anti-FXa ir edoksabano koncentracijos plazmoje vaikams nuo gimimo iki 18 metų. Apskritai, FK ir FD santykis vaikams nuo gimimo iki 18 metų ir suaugusiems pacientams, kuriems yra VTE, buvo panašus. Tačiau dėl FD kintamumo šio ryšio vertinimas yra gana neapibrėžtas.

5.3	Ikiklinikinių saugumo tyrimų duomenys

Įprastų farmakologinio saugumo, kartotinių dozių toksiškumo, genotoksiškumo, galimo kancerogeniškumo arba fototoksiškumo ikiklinikinių tyrimų duomenys specifinio pavojaus žmogui nerodo.

Toksinis poveikis reprodukcijai
Duodant didesnes edoksabano dozes žiurkėms ir triušiams, nustatytas kraujavimas iš makšties, tačiau poveikio tėvų žiurkių reprodukcijai neturėjo.

Poveikio žiurkių patelių ir patinų vaisingumui nenustatyta.

Atliekant poveikio gyvūnų reprodukcijai tyrimus, triušiams nustatytas padidėjęs tulžies pūslės pakitimų dažnis, duodant 200 mg/kg dozę, kuri maždaug 65 kartus viršija maksimalią žmogui rekomenduojamą 60 mg per parą dozę (MŽRD), remiantis bendru kūno paviršiaus plotu mg/m2. Atitinkamai žiurkėms duodant 300 mg/kg per parą dozes (maždaug 49 kartus viršijančias MŽRD) ir triušiams duodant 200 mg/kg per parą dozes (maždaug 65 kartus viršijančias MŽRD), nustatytas padidėjęs vaisiaus žūties po implantacijos dažnis.

Edoksabanas išsiskiria į žindančių žiurkių pieną.

Pavojaus aplinkai vertinimas (PAV)
Veiklioji medžiaga edoksabano tozilatas monohidratas išlieka aplinkoje (nurodymai, kaip tvarkyti atliekas, pateikiami 6.6 skyriuje).


6.	FARMACINĖ INFORMACIJA

6.1	Pagalbinių medžiagų sąrašas

Tabletės šerdis
Laktozė monohidratas
Pregelifikuotas krakmolas
Karboksimetilkrakmolo natrio druska
Hidroksipropilceliuliozė
Magnio stearatas 

Tabletės plėvelė
Hipromeliozė
Titano dioksidas (E171)
Makrogolis
Talkas

Ixbelor 30 mg plėvele dengtos tabletės
Raudonasis geležies oksidas (E172)

Ixbelor 60 mg plėvele dengtos tabletės
Geltonasis geležies oksidas (E172) 

6.2	Nesuderinamumas

Duomenys nebūtini.

6.3	Tinkamumo laikas

2 metai.

6.4	Specialios laikymo sąlygos

Šiam vaistiniam preparatui specialių laikymo sąlygų nereikia. 

6.5	Talpyklės pobūdis ir jos turinys

[bookmark: _Hlk166076900]Ixbelor 30 mg plėvele dengtos tabletės
PVC/aliuminio arba PVC/PCTFE/aliuminio lizdinės plokštelės dėžutėse po 10, 30, 90 arba 100 plėvele dengtų tablečių.

Ixbelor 60 mg plėvele dengtos tabletės
PVC/aliuminio arba PVC/PCTFE/aliuminio lizdinės plokštelės dėžutėse po 10, 30, 90 arba 100 plėvele dengtų tablečių.

Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti ir vaistiniam preparatui ruošti

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Medochemie Ltd.
Konstantinoupoleos 1-10
3011 Limassol
Kipras


8.	REGISTRACIJOS PAŽYMĖJIMO NUMERIS (-IAI)

	30 mg
LT/1/26/6121/001 – N10
LT/1/26/6121/002 – N30
LT/1/26/6121/003 – N90
LT/1/26/6121/004 – N100
	60 mg
LT/1/26/6122/001 – N10
LT/1/26/6122/002 – N30
LT/1/26/6122/003 – N90
LT/1/26/6122/004 – N100




9.	REGISTRAVIMO / PERREGISTRAVIMO DATA

Registravimo data 2026 m. rugpjūčio 11 d.


10.	TEKSTO PERŽIŪROS DATA

2026 m. rugpjūčio 11 d.


Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.




























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

C.	KITOS SĄLYGOS IR REIKALAVIMAI REGISTRUOTOJUI 

D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI



A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)
[bookmark: _Hlk143854274]
PharmaPath S.A.
28is Oktovriou 1
Agia Varvara, 123 51
Graikija

arba

Medochemie Ltd.
Agios Athanassios Industrial Area, Michali Irakleous 2
Agios Athanasios, Limassol, 4101 
Kipras 

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


C.	KITOS SĄLYGOS IR REIKALAVIMAI REGISTRUOTOJUI

· Periodiškai atnaujinami saugumo protokolai (PASP)

Šio vaistinio preparato PASP pateikimo reikalavimai išdėstyti Direktyvos 2001/83/EB 107c straipsnio 7 dalyje numatytame Sąjungos referencinių datų sąraše (EURD sąraše), kuris skelbiamas Europos vaistų tinklalapyje.


D.	SĄLYGOS AR APRIBOJIMAI, SKIRTI SAUGIAM IR VEIKSMINGAM VAISTINIO PREPARATO VARTOJIMUI UŽTIKRINTI

· Rizikos valdymo planas (RVP)

Registruotojas atlieka reikalaujamą farmakologinio budrumo veiklą ir veiksmus, kurie išsamiai aprašyti registracijos bylos 1.8.2 modulyje pateiktame RVP ir suderintose tolesnėse jo versijose.

Atnaujintas rizikos valdymo planas turi būti pateiktas:
· pareikalavus Europos vaistų agentūrai;
· kai keičiama rizikos valdymo sistema, ypač gavus naujos informacijos, kuri gali lemti didelį naudos ir rizikos santykio pokytį arba pasiekus svarbų (farmakologinio budrumo ar rizikos mažinimo) etapą.

· Papildomos rizikos mažinimo priemonės

Prieš pateikdamas Ixbelor į rinką kiekvienoje valstybėje narėje, registruotojas turi suderinti švietimo programos turinį ir formatą, įskaitant visuomenės informavimo, platinimo metodus ir visus kitus programos aspektus, su nacionaline kompetentinga institucija (NKI).

Švietimo programos tikslas – sumažinti Ixbelor gydomiems pacientams sunkaus kraujavimo ar hemoragijos riziką, užtikrinant gydytojų informavimą ir pateikiant jiems rekomendacijas dėl tinkamos pacientų atrankos, tinkamo dozavimo ir rizikos mažinimo. 
Šia programa taip pat siekiama užtikrinti, kad sveikatos priežiūros specialistai, ketinantys skirti Ixbelor, žinotų apie paciento atmintinę ir kad reikia šią kortelę pateikti visiems Ixbelor gydomiems pacientams ir kartu ją peržiūrėti.

Registruotojas turi užtikrinti, kad kiekvienoje valstybėje narėje, kurios rinkoje tiekiamas Ixbelor, visiems sveikatos priežiūros specialistams, ketinantiems skirti Ixbelor, būtų pateikiama ši šviečiamoji medžiaga:
· preparato charakteristikų santrauka (PCS);
· vaisto skyrimo rekomendacijos sveikatos priežiūros specialistams;
· paciento atmintinė.

Vaisto skyrimo rekomendacijose sveikatos priežiūros specialistams turi būti ši pagrindinė informacija:
· reikiama informacija apie kraujavimo riziką;
· informacija apie populiaciją, kuriai gali būti padidėjusi kraujavimo rizika;
· kontraindikacijos;
· rekomendacijos dėl dozės koregavimo didelės rizikos populiacijoms, įskaitant pacientus, kurių inkstų ar kepenų funkcija sutrikusi, kurių mažas kūno svoris ir kurie kartu vartoja kai kuriuos P-gp inhibitorius;
· rekomendacijos dėl gydymo Ixbelor keitimo kitais vaistiniais preparatais arba atvirkščiai;
· rekomendacijos dėl operacijos ar invazinės procedūros ir laikinas vartojimo nutraukimas;
· perdozavimo ir hemoragijos gydymas;
· krešėjimo tyrimų naudojimas ir jų rezultatų aiškinimas;
· nurodoma, kad visiems pacientams turi būti pateikiama paciento atmintinė ir paaiškinama:
· kraujavimo požymiai ar simptomai ir kada reikia kreiptis pagalbos į sveikatos priežiūros teikėją;
· būtinybė laikytis gydymo reikalavimų;
· būtinybė visada su savimi nešiotis paciento atmintinę;
· būtinybė informuoti sveikatos priežiūros specialistus, jeigu jiems reikia atlikti bet kokią operaciją ar invazinę procedūrą, kad jie vartoja Ixbelor.

Paciento atmintinėje turi būti ši pagrindinė informacija:
· kraujavimo požymiai ar simptomai ir kada reikia kreiptis pagalbos;
· būtinybė laikytis gydymo reikalavimų;
· būtinybė visada su savimi nešiotis paciento atmintinę;
· būtinybė informuoti sveikatos priežiūros specialistus, jeigu jiems reikia atlikti bet kokią operaciją ar invazinę procedūrą, kad jie vartoja Ixbelor.

























III PRIEDAS

ŽENKLINIMAS IR PAKUOTĖS LAPELIS


























A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Ixbelor 30 mg plėvele dengtos tabletės
Ixbelor 60 mg plėvele dengtos tabletės
edoxabanum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra 30 mg edoksabano (tozilato monohidrato pavidalu).
Kiekvienoje plėvele dengtoje tabletėje yra 60 mg edoksabano (tozilato monohidrato pavidalu).


3.	PAGALBINIŲ MEDŽIAGŲ SĄRAŠAS

Sudėtyje yra laktozės. Daugiau informacijos žr. pakuotės lapelyje.


4.	FARMACINĖ FORMA IR KIEKIS PAKUOTĖJE

Plėvele dengta tabletė

10 plėvele dengtų tablečių 
30 plėvele dengtų tablečių
90 plėvele dengtų tablečių
100 plėvele dengtų tablečių


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Vartoti per burną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.
[bookmark: _Hlk164263626]

7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: {mm-MMMM}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

Medochemie Ltd., Konstantinoupoleos 1-10, 3011 Limassol, Kipras


12.	REGISTRACIJOS PAŽYMĖJIMO NUMERIS (-IAI) 

<30 mg>
LT/1/26/6121/001 – N10
LT/1/26/6121/002 – N30
LT/1/26/6121/003 – N90
LT/1/26/6121/004 – N100
<60 mg>
LT/1/26/6122/001 – N10
LT/1/26/6122/002 – N30
LT/1/26/6122/003 – N90
LT/1/26/6122/004 – N100


13.	SERIJOS NUMERIS 

Lot:


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

ixbelor 30 mg 
ixbelor 60 mg 


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} 
SN: {numeris}
NN: {numeris}


	MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ 

LIZDINĖ PLOKŠTELĖ 




	1.	NAME OF THE MEDICINAL PRODUCT



Ixbelor 30 mg tabletės
Ixbelor 60 mg tabletės
edoxabanum


	2.	REGISTRUOTOJO PAVADINIMAS



Medochemie Ltd


	3.	TINKAMUMO LAIKAS



EXP: {mm-MMMM}


	4.	SERIJOS NUMERIS



Lot:


	5.	KITA



P., A., T., K., Pn., Š., S. 
(ne ant 10 plėvele dengtų tablečių lizdinės plokštelės)





	PACIENTO ATMINTINĖ




PACIENTO ATMINTINĖ

Ixbelor 
plėvele dengtos tabletės
edoksabanas

Visada turėkite šią atmintinę su savimi.

Pateikite ją savo sveikatos priežiūros specialistui, vaistininkui, chirurgui arba odontologui prieš taikant bet kokį medicininį gydymą ar intervenciją.


PACIENTO INFORMACIJA

Paciento vardas, pavardė:

Gimimo data:

Prireikus neatidėliotinos pagalbos, prašome kreiptis:

Vardas, pavardė:

Tel. Nr.:

GYDYMO INFORMACIJA
(Pildo gydytojas)
Ixbelor skirtas vartoti kartą per parą po:            mg
Gydymas pradėtas:            /               (mm/MMMM)
Kraujo tipas:
Kiti vaistai / sąlygos:

VAISTĄ SKIRIANČIO ASMENS INFORMACIJA

Prireikus daugiau informacijos arba neatidėliotinos pagalbos, prašome kreiptis:
Gydytojo vardas, pavardė:
Tel. Nr., specializacija, antspaudas:
Gydytojo parašas:
INFORMACIJA SVEIKATOS PRIEŽIŪROS SPECIALISTAMS

· Ixbelor yra geriamasis antikoaguliantas, Xa faktoriaus inhibitorius.
· Kai reikalinga invazinė procedūra, reikia nutraukti Ixbelor vartojimą iki procedūros likus mažiausiai 24 valandoms ir imtis atitinkamų atsargumo priemonių.
· Ixbelor gali padidinti kraujavimo riziką. Esant kliniškai reikšmingam kraujavimui, nedelsdami nutraukite gydymą.
· Krešėjimo tyrimai, pvz., tarptautinis normalizuotas santykis (TNS), protrombino laikas (PL) arba aktyvintas dalinis tromboplastino laikas (aDTL), nėra tinkama Ixbelor poveikio vertinimo priemonė. Tačiau kalibruotas antifaktoriaus Xa aktyvumo tyrimas gali padėti priimti klinikinius sprendimus.

Daugiau informacijos pateikiama preparato charakteristikų santraukoje (PCS).

Medochemie [logotipas]


APIE JŪSŲ GYDYMĄ

Jums buvo skirtas antikoaguliantas Ixbelor, kuris skystina kraują ir padeda išvengti kraujo krešulių. Svarbu, kad vartotumėte vaistą tiksliai kaip nurodė gydytojas.

· Jeigu praleidote dozę, pavartokite ją nedelsiant, kitą dieną toliau vartokite vaistą kaip paprastai; tą pačią dieną nevartokite dvigubos paskirtos dozės.
· Nepradėkite vartoti kitų vaistų (įskaitant parduodamus be recepto), nepasitarę su gydytoju.
· Nenustokite vartoti Ixbelor nepasitarę su gydytoju, nes tai gali padidinti kraujo krešulio susidarymo riziką.
· Prašome perskaityti paciento informacinį lapelį, pateikiamą kiekvienoje Ixbelor pakuotėje.

KADA REIKIA KREIPTIS MEDICININĖS PAGALBOS

KRAUJAVIMO RIZIKA

Vartojant antikoagulianto, pvz., Ixbelor, gali padidėti kraujavimo rizika. Todėl svarbu žinoti galimus kraujavimo požymius bei simptomus ir nedelsiant kreiptis į gydytoją, jeigu pasireiškė bent viena iš šių būklių:

· kraujosruvos arba kraujavimas po oda;
· kraujas šlapime;
· kosėjimas krauju;
· vėmimas krauju arba turiniu, kuris atrodo kaip malta kava;
· kraujavimas iš nosies arba pjautinės žaizdos, kurių kraujavimo ilgai nepavyksta sustabdyti;
· dervos spalvos išmatos;
· svaigulys arba staigus galvos skausmas;
· nepaaiškinamas nuovargis;
· nenormalus kraujavimas iš makšties, įskaitant gausesnį ar ilgesnį kraujavimą menstruacijų metu.

Jeigu Jums pasireiškė bet kokių neįprastų simptomų, kreipkitės į gydytoją.
























B. PAKUOTĖS LAPELIS

Pakuotės lapelis: informacija pacientui

Ixbelor 30 mg plėvele dengtos tabletės
Ixbelor 60 mg plėvele dengtos tabletės
edoksabanas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Ixbelor ir kam jis vartojamas
2.	Kas žinotina prieš vartojant Ixbelor
3.	Kaip vartoti Ixbelor
4.	Galimas šalutinis poveikis
5.	Kaip laikyti Ixbelor
6.	Pakuotės turinys ir kita informacija


1.	Kas yra Ixbelor ir kam jis vartojamas

Ixbelor sudėtyje yra veikliosios medžiagos edoksabano, priklausančios antikoaguliantais vadinamų vaistų grupei. Šis vaistas padeda apsisaugoti nuo kraujo krešulių susidarymo. Jis blokuoja Xa faktoriaus, kuris yra svarbus kraujo krešėjimo komponentas, aktyvumą.

Ixbelor vartojamas suaugusiesiems:
· kraujo krešulių formavimosi smegenyse (insulto) ir kitų kūno vietų kraujagyslėse profilaktikai, jeigu Jums yra nereguliaraus širdies ritmo forma, vadinama su vožtuvų liga nesusijusiu prieširdžių virpėjimu, ir bent vienas papildomas rizikos veiksnys, pvz., širdies nepakankamumas, anksčiau buvęs insultas arba aukštas kraujospūdis;
· kraujo krešuliams kojų venose (giliųjų venų trombozei) bei plaučių kraujagyslėse (plaučių embolijai) gydyti ir apsaugoti, kad vėl nesusidarytų kraujo krešulių kojose ir (arba) plaučiuose.


2.	Kas žinotina prieš vartojant Ixbelor

Ixbelor vartoti draudžiama:
-	jeigu yra alergija edoksabanui arba bet kuriai pagalbinei šio vaisto medžiagai (jos išvardytos 6 skyriuje);
· jeigu stipriai kraujuojate;
· jeigu sergate liga arba Jums yra būklė, dėl kurios padidėja stipraus kraujavimo rizika (pvz., skrandžio opa, galvos smegenų pažeidimas arba kraujavimas į smegenis, arba neseniai atlikta chirurginė smegenų arba akių operacija);
· jeigu vartojate kitų vaistų, apsaugančių nuo kraujo krešulių susidarymo (pvz.: varfarino, dabigatrano, rivaroksabano, apiksabano arba heparino), išskyrus tuos atvejus, kai keičiamas nuo kraujo krešulių apsaugantis gydymas arba kai per venos ar arterijos kateterį Jums leidžiama heparino, siekiant išlaikyti pralaidų kateterį;
· jeigu sergate kepenų liga ir todėl gali būti padidėjusi kraujavimo rizika;
· jeigu Jums yra nekontroliuojamas didelis kraujospūdis;
· jeigu esate nėščia arba žindote.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Ixbelor:
· jeigu Jums yra padidėjusi kraujavimo rizika, kuri galima tuo atveju, jeigu Jums nustatyta bent viena iš šių būklių:
· galutinės stadijos inkstų liga arba jeigu Jums taikoma dializė; 
· sunki kepenų liga;
· kraujavimo sutrikimai;
· akių dugno kraujagyslių sutrikimas (retinopatija);
· neseniai pasireiškęs kraujavimas į smegenis (intrakranijinis arba intracerebrinis kraujavimas);
· smegenų arba stuburo kraujagyslių sutrikimai;
· jeigu Jums įstatytas mechaninis širdies vožtuvas.

Vartojant Ixbelor, ypatingo atsargumo priemonių reikia:
· jeigu žinote, kad sergate liga, vadinama antifosfolipidiniu sindromu (imuninės sistemos sutrikimas, dėl kurio padidėja kraujo krešulių susidarymo rizika), pasakykite apie tai savo gydytojui, kuris nuspręs, ar reikės keisti Jums taikomą gydymą.

Jeigu Jums reikia atlikti operaciją:
· labai svarbu Ixbelor vartoti prieš ir po operacijos tiksliai tuo laiku, kaip pasakė Jūsų gydytojas. Jei įmanoma, Ixbelor vartojimą reikia nutraukti likus mažiausiai 24 valandoms iki operacijos. Gydytojas nustatys, kada vėl reikia pradėti vartoti Ixbelor.
Skubios pagalbos atvejais gydytojas Jums patars dėl Ixbelor vartojimo.

Vaikams ir paaugliams
Ixbelor nerekomenduojama vartoti jaunesniems kaip 18 metų vaikams ir paaugliams.

Kiti vaistai ir Ixbelor
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Jeigu vartojate kurį nors iš šių vaistų:
· kai kurių vaistų nuo grybelinės infekcijos (pvz., ketokonazolo);
· vaistų nuo širdies ritmo sutrikimams gydyti (pvz., dronedarono, chinidino, verapamilio);
· kitų vaistų, skirtų kraujo krešėjimui mažinti (pvz., heparino, klopidogrelio ar vitamino K antagonistų, tokių kaip varfarinas, acenokumarolis, fenprokumonas arba dabigatranas, rivaroksabanas, apiksabanas);
· antibiotikų (pvz., eritromicino, klaritromicino);
· vaistų, skirtų organo atmetimui po transplantacijos išvengti (pvz., ciklosporino);
· vaistų nuo uždegimo ir skausmą malšinančių vaistų (pvz., naprokseno arba acetilsalicilo rūgšties);
· antidepresantų, vadinamų selektyviaisiais serotonino reabsorbcijos inhibitoriais arba serotonino-noradrenalino reabsorbcijos inhibitoriais.

Jeigu bet kuris iš prieš tai išvardintų teiginių Jums tinka, prieš pradėdami vartoti Ixbelor, pasakykite gydytojui, nes šie vaistai gali didinti Ixbelor poveikį ir nepageidaujamo kraujavimo tikimybę. Jūsų gydytojas nuspręs, ar skirti Jums Ixbelor ir ar Jus reikia stebėti.

Jeigu vartojate kurį nors iš šių vaistų:
· kai kurių vaistų nuo epilepsijos (pvz., fenitoino, karbamazepino, fenobarbitalio);
· paprastųjų jonažolių, augalinio vaisto, vartojamo nerimui ar lengvai depresijai gydyti;
· antibiotiko rifampicino.

Jeigu bet kuris iš prieš tai išvardintų teiginių Jums tinka, prieš pradėdami vartoti Ixbelor pasakykite gydytojui, nes Ixbelor veiksmingumas gali sumažėti. Jūsų gydytojas nuspręs, ar skirti Jums šio vaisto ir ar Jus reikia stebėti.

Nėštumas ir žindymo laikotarpis
Jeigu esate nėščia arba žindote kūdikį, Ixbelor vartoti draudžiama. Jeigu yra tikimybė, kad galite pastoti, gydymo Ixbelor metu reikia naudoti patikimas kontracepcijos priemones. Jeigu gydymo Ixbelor metu pastojote, nedelsdama pasakykite gydytojui, kuris nuspręs, kaip Jus reikia toliau gydyti.

Vairavimas ir mechanizmų valdymas
Ixbelor gebėjimo vairuoti ir valdyti mechanizmus neveikia arba veikia nereikšmingai.

Ixbelor sudėtyje yra laktozės (tam tikros rūšies cukraus) ir natrio
Jeigu gydytojas yra Jums sakęs, kad netoleruojate kokių nors cukrų, prieš vartodami šį vaistą kreipkitės į gydytoją.
Šio vaisto vienoje tabletėje yra mažiau kaip 1 mmol (23 mg) natrio, t. y. jis beveik neturi natrio.


3.	Kaip vartoti Ixbelor

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Kiek vaisto vartoti
Rekomenduojama dozė yra viena 60 mg tabletė kartą per parą.
· Jeigu Jūsų inkstų funkcija sutrikusi, gydytojas gali sumažinti dozę iki vienos 30 mg tabletės kartą per parą.
· Jeigu Jūsų kūno svoris yra 60 kg arba mažesnis, rekomenduojama dozė yra viena 30 mg tabletė kartą per parą.
· Jeigu gydytojas skyrė vaistų, kurie yra P-gp inhibitoriai: ciklosporino, dronedarono, eritromicino ar ketokonazolo, rekomenduojama dozė yra viena 30 mg tabletė kartą per parą.

Kaip vartoti tabletę
Nurykite visą tabletę, pageidautina, užsigerdami vandeniu.
Ixbelor galima vartoti valgio metu arba nevalgius.

Jeigu Jums sunku nuryti visą tabletę, pasitarkite su gydytoju dėl kitų Ixbelor vartojimo būdų. Prieš pat vartojant tabletę galima susmulkinti ir sumaišyti su vandeniu arba obuolių tyre. Jeigu reikia, gydytojas taip pat gali Jums supilti susmulkintą Ixbelor tabletę per į nosį įvestą zondą (nazogastrinį zondą) arba per į skrandį įvestą zondą (maitinimui skirtą skrandžio zondą).

Tabletę galima padalyti į lygias dozes.

Gydytojas gali pakeisti Jūsų gydymą antikoaguliantais, kaip nurodyta toliau:

Gydymo vitamino K antagonistais (pvz., varfarinu) keitimas gydymu Ixbelor
Nustokite vartoti vitamino K antagonistą (pvz., varfarino). Gydytojas turi atlikti kraujo tyrimus ir nurodys Jums, kada pradėti vartoti Ixbelor.

Gydymo ne VKA geriamaisiais antikoaguliantais (dabigatranu, rivaroksabanu ar apiksabanu) keitimas gydymu Ixbelor
Nustokite vartoti ankstesnius vaistus (pvz., dabigatrano, rivaroksabano ar apiksabano) ir pradėkite vartoti Ixbelor kitos pagal grafiką numatytos dozės vartojimo metu.

Gydymo parenteriniais antikoaguliantais (pvz., heparinu) keitimas gydymu Ixbelor
Nustokite vartoti antikoaguliantą (pvz., heparino) ir pradėkite vartoti Ixbelor kitos pagal grafiką antikoagulianto dozės vartojimo metu.

Gydymo Ixbelor keitimas gydymu vitamino K antagonistais (pvz., varfarinu)
Jeigu šiuo metu vartojate 60 mg Ixbelor:
Gydytojas nurodys Jums sumažinti Jūsų Ixbelor dozę iki vienos 30 mg tabletės kartą per parą ir vartoti ją kartu su vitamino K antagonistu (pvz., varfarinu). Gydytojas turės atlikti kraujo tyrimus ir nurodys Jums, kada nustoti vartoti Ixbelor.
Jeigu šiuo metu vartojate 30 mg Ixbelor (sumažintą dozę):
Gydytojas nurodys Jums sumažinti Jūsų Ixbelor dozę iki vienos 15 mg tabletės kartą per parą ir vartoti ją kartu su vitamino K antagonistu (pvz., varfarinu). Gydytojas turės atlikti kraujo tyrimus ir nurodys Jums, kada nustoti vartoti Ixbelor.

Gydymo Ixbelor keitimas gydymu ne VKA geriamaisiais antikoaguliantais (dabigatranu, rivaroksabanu ar apiksabanu)
Nustokite vartoti Ixbelor ir pradėkite vartoti ne VKA antikoaguliantą (pvz., dabigatrano, rivaroksabano ar apiksabano) kitos pagal grafiką Ixbelor dozės vartojimo metu.

Gydymo Ixbelor keitimas gydymu parenteriniais antikoaguliantais (pvz., heparinu)
Nustokite vartoti Ixbelor ir pradėkite vartoti parenterinį antikoaguliantą (pvz., heparino) kitos pagal grafiką Ixbelor dozės vartojimo metu.

Pacientai, kuriems atliekama kardioversija:
Jeigu Jums yra sutrikęs širdies ritmas ir jį reikia atstatyti atliekant kardioversija vadinamą procedūrą, vartokite Ixbelor gydytojo nurodytu metu, kad apsisaugotumėte, jog smegenų ir kitose organizmo kraujagyslėse nesusidarytų kraujo krešulių.

Ką daryti pavartojus per didelę Ixbelor dozę
Jeigu išgėrėte per daug Ixbelor tablečių, nedelsdami pasakykite gydytojui.
Pavartojus didesnę Ixbelor dozę nei rekomenduojama, Jums gali padidėti kraujavimo rizika.

Pamiršus pavartoti Ixbelor 
Nedelsdami išgerkite tabletę, tada kitą dieną toliau vartokite po vieną tabletę kartą per parą, kaip įprasta. Negalima tą pačią dieną vartoti dvigubos dozės norint kompensuoti praleistą dozę.

Nustojus vartoti Ixbelor
Nenustokite vartoti Ixbelor, nepasitarę su gydytoju, nes Ixbelor gydo sunkias būkles ir padeda jų išvengti.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Kaip ir kiti panašūs vaistai (vaistai, mažinantys kraujo krešėjimą), Ixbelor gali sukelti kraujavimą, kuris gali būti potencialiai pavojingas gyvybei. Kai kuriais atvejais kraujavimas gali nebūti akivaizdus.

Jeigu pasireiškė kraujavimo reiškinys, kuris savaime nesustoja, arba jeigu pasireiškė gausaus kraujavimo požymiai (neįprastas silpnumas, nuovargis, blyškumas, svaigulys, galvos skausmas ar nepaaiškinamas patinimas), nedelsdami kreipkitės į gydytoją.
Jūsų gydytojas gali nuspręsti Jus atidžiau stebėti arba pakeisti Jūsų vartojamą vaistą.

Bendras galimo šalutinio poveikio sąrašas:

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· pilvo skausmas;
· nenormalūs kepenų funkcijos tyrimų rezultatai;
· kraujavimas iš odos arba po oda, bėrimas, niežėjimas;
· anemija (sumažėjęs raudonųjų kraujo kūnelių skaičius);
· kraujavimas iš nosies;
· kraujavimas iš makšties;
· bėrimas;
· kraujavimas iš žarnyno;
· kraujavimas iš burnos ir (arba) gerklės;
· kraujas šlapime;
· kraujavimas po sužalojimo (dūrio);
· kraujavimas iš skrandžio;
· galvos svaigimas;
· pykinimas;
· svaigulys;
· niežulys.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· kraujavimas akyse;
· kraujavimas iš chirurginės žaizdos po operacijos;
· kraujas skrepliuose kosint;
· kraujavimas smegenyse;
· kitų tipų kraujavimas;
· sumažėjęs kraujo plokštelių skaičius kraujyje (tai gali veikti krešėjimą);
· alerginė reakcija;
· dilgėlinė.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· kraujavimas raumenyse;
· kraujavimas sąnariuose;
· kraujavimas pilve;
· kraujavimas širdyje;
· kraujavimas kaukolės viduje;
· kraujavimas po chirurginės procedūros;
· alerginis šokas;
· bet kurios kūno dalies patinimas dėl alerginės reakcijos.

Šalutinio poveikio reiškiniai, kurių dažnis nežinomas (dažnis negali būti apskaičiuotas pagal turimus duomenis):
· kraujavimas inkstuose, kartais su krauju šlapime, dėl kurio inkstai negali tinkamai veikti (su antikoaguliantais susijusi nefropatija).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą. 


5.	Kaip laikyti Ixbelor

Šį vaistą laikykite vaikams nepastebimoje ir nepasiekiamoje vietoje.

Ant lizdinės plokštelės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Ixbelor sudėtis
· Veiklioji medžiaga yra edoksabanas (tozilato monohidrato pavidalu).

Ixbelor 30 mg plėvele dengtos tabletės
Kiekvienoje plėvele dengtoje tabletėje yra edoksabano tozilato, atitinkančio 30 mg edoksabano.

Ixbelor 60 mg plėvele dengtos tabletės
Kiekvienoje plėvele dengtoje tabletėje yra edoksabano tozilato, atitinkančio 60 mg edoksabano.

· Pagalbinės medžiagos:
Ixbelor 30 mg plėvele dengtos tabletės
Tabletės branduolys: laktozė monohidratas, pregelifikuotas krakmolas, karboksimetilkrakmolo natrio druska, hidroksipropilceliuliozė, magnio stearatas.
Tabletės plėvelė: hipromeliozė, titano dioksidas (E171), makrogolis, talkas, raudonasis geležies oksidas (E172).
Žr. 2 skyrių „Ixbelor sudėtyje yra laktozės (tam tikros rūšies cukraus) ir natrio“.

Ixbelor 60 mg plėvele dengtos tabletės
Tabletės branduolys: laktozė monohidratas, pregelifikuotas krakmolas, karboksimetilkrakmolo natrio druska, hidroksipropilceliuliozė, magnio stearatas.
Tabletės plėvelė: hipromeliozė, titano dioksidas (E171), makrogolis, talkas, geltonasis geležies oksidas (E172).
Žr. 2 skyrių „Ixbelor sudėtyje yra laktozės (tam tikros rūšies cukraus) ir natrio“.

Ixbelor išvaizda ir kiekis pakuotėje
Ixbelor 30 mg plėvele dengtos tabletės yra rožinės, apvalios, abipus išgaubtos, plėvele dengtos tabletės (maždaug 8,6 mm skersmens).
Jos tiekiamos lizdinėse plokštelėse dėžutėse po 10, 30, 90 arba 100 plėvele dengtų tablečių.

Ixbelor 60 mg plėvele dengtos tabletės yra geltonos, apvalios, abipus išgaubtos, plėvele dengtos tabletės (maždaug 10,5 mm skersmens).
Jos tiekiamos lizdinėse plokštelėse dėžutėse po 10, 30, 90 arba 100 plėvele dengtų tablečių.

Gali būti tiekiamos ne visų dydžių pakuotės.

Registruotojas ir gamintojas
Registruotojas:
Medochemie Ltd.
Konstantinoupoleos 1-10
3011 Limassol
Kipras

Gamintojas:
PharmaPath S.A.
28is Oktovriou 1
Agia Varvara, 123 51
Graikija

arba

Medochemie Ltd.
Agios Athanassios Industrial Area, Michali Irakleous 2
Agios Athanasios, Limassol, 4101 
Kipras

Šis vaistas Europos ekonominės erdvės valstybėse narėse registruotas tokiais pavadinimais:

	Malta
	Ixbelor 30 mg film-coated tablets
Ixbelor 60 mg film-coated tablets

	Bulgarija
	Ixbelor 30 mg филмирани таблетки
Ixbelor 60 mg филмирани таблетки

	Kipras
	Ixbelor 30 mg επικαλυμμένα με λεπτό υμένιο δισκία
Ixbelor 60 mg επικαλυμμένα με λεπτό υμένιο δισκία

	Estija
	Ixbelor

	Lietuva
	Ixbelor 30 mg plėvele dengtos tabletės
Ixbelor 60 mg plėvele dengtos tabletės

	Latvija
	Ixbelor 30 mg apvalkotās tabletes
Ixbelor 60 mg apvalkotās tabletes

	Slovėnija
	Ixbelor 30 mg filmsko obložene tablete
Ixbelor 60 mg filmsko obložene tablete

	Slovakija
	Ixbelor 30 mg filmom obalené tablety
Ixbelor 60 mg filmom obalené tablety




Šis pakuotės lapelis paskutinį kartą peržiūrėtas 2026-08-11.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.





